jungle fever sözaltı sözlük\n1. 1991 abş istehsalı film. filmin süjet xətti əsas personajlar flipper və angienin sevgisindən yola çıxaraq irqlər-arası münasibətlər üzərindən qurulub. vətəndaş hüquqları hərəkatının bitməsindən sonra abş-dakı irqi ayrıseçkilik məsələsini öyrənməyimizə köməyi dəyən film. bu cəhətdən izləməyə dəyər. sevgi səhnələrini kənara qoyub filmdəki afro-amerikalılara toxunan məsələləri sosiolojik və siyasi analiz etməyə və yazmağa çalışacam.\nata və ananın sevişmə səhnəsi sonrası ən başda uşağın əlində qara gəlincik görürük. bu təsadüfi deyildi. birləşmiş ştatlarda 80-ci illərdə maraqlı bir psixoloji tədqiqat keçirilmişdi. ağ və qara rəngdə gəlinciklər masaların üzərinə qoyulmuş və ağ və afro-amerikalı uşaqlardan gəlincikləri seçmələri xahiş olunmuşdu. istisnai halları çıxsaq əksər ağ uşaqlar ağ gəlinciklərə, afro-amerikalı uşaqlar da qara gəlinciklərə üstünlük vermişdilər. yəni bu psixoloji aidiyyat hissindən əmələ gəlir.\nfilmdə angie və flippers restorana gəldikdən sonra afro-amerikalı ofisiantın angieyə acıqlandığını görürük. burda da təəccüblənməli bir şey yoxdu. afro-amerikalıların müqavimət hərəkatları ilə yaxından tanış olanlar yaxşı bilir ki, 60-cı illərdə malcolm x-in və digər islam milləti təşkilatı rəhbərlərinin ağları şeytan olaraq adlandırması təbii bir hal idi. yəni biz bunu bir növ kontr-seqreqasiya olaraq adlandıra bilərik. hətta wasp-ların what a stupid person olaraq adlandırılması da o dövrə təsadüf edir. bu həmçinin alçaqlıq kompleksindən irəli gəlir. uzun sözün qısası amerika cəmiyyətində hər zaman ağlar və qaralar arasında parçalanma və bir-birlərinə qarşı ön mühakimə olub. dövlətin seqreqasiyanı rəsmi olaraq qadağan etməsi cəmiyyət daxilində heç nəyi dəyişdirmədi.\nfilmin maraqları səhnələrindən biridə flipperin yoldaşını aldatdıqdan sonra toplanan "qadınlar konsulu" idi. burda afro-amerikalı qadınların ağ qadınlara qarşı olan təmayüllərini müşahidə etmək mümkündür. qadınlar öz kişilərinin ağ qadınlara qarşı olan rəğbətini gizlədə bilmirlər və afro-amerikalı kişilərin ağ qadınlarla münasibətlərini yüksək hədəf olaraq təyin etdiklərini vurğulayırlar.\nfilmdə identiklik mövzusuna da geniş toxunulub. flipperin qardaşı* və flipper iki fərqli qütbü təmsil edirdilər. qardaşı dövlətin istədiyi afro-amerikalı modeli idi. abş dövləti afro-amerikalıların təhsil alıb yuxarı dövlət dairələrində və ya özəl sektorda yüksək vəzifələr tutmağına hər zaman qarşı olub və bunu müxtəlif vasitələrlə qarşısını almağa çalışıb. dövlət narkotikdən istifadə edən tüfeyli həyatı sürən repə qulaq asan afro-amerikalıları istəyib və vhh dövründə bunu fbi vasitəsi ilə afro-amerikalıların məskunlaşdığı kvartallara ucuz vəya pulsuz nəişə satmaqla reallaşdırmağa çalışıb. flipper kimi şəhərdə nüfuzlu memarlıq şirkətlərində işləyən status sahibi afro-amerikalı modeli isə ağ anqlo-sakson elitaların qorxusu olub. ki bunu flipperin yüksəlməsinə yox deyən şirkət rəhbərlərinin timsalında da görürük.\ndaha sonra başqa bir səhnədə flipperin ata evindəki otağını və atasıyla söhbətini görürük. flipperin otaqdakı şəkillərindən gördüyümüz qədəriylə o vhh dövrünün aktivistlərinə və muhammed ali kimi dövrün digər məşur insanlarına simpatiya göstərib. ata personajı isə əksinə qatı bir xristian və konservativ bir insan idi. atasının flipperə verdiyi məsləhəhətlərə flipperin məhəl qoymamağı təbii idi. vhh sonrası 80-lərin sonunda urbanizasiya olunmuş bir afro-amerikalı orta sinif təbəqəsi yaranır və bu təhsilli sinif keçmişi unutmur. xristianlıq abş-da heç vaxt sadəcə din olmayıb. xristianlıq waspların qaradərililər üzərində üstünlüklərini qəbul etdirmə vasitələrindən biri olub, və bəlkə də ən mühimlərindən. ona görə də şəhərli ofis işçisi olan flipper də konservatizmə, xristianlığa mənfi yanaşıb. əslində bu məsələ hal-hazırda da aktuallığını qoruyur. isaya inanan ateist olmayan qaradərililər belə respublikaçı-xristian-müafəzəkar wasplara yox demokrat-ateist-liberallara səs verir. düzdü filmdən gördüyümüz kimi konservativ afro-amerikalılar az olsalarda yox deyillər. elə hər seçkilərdə respublikaçıların prezidentlik namizədlərindən olan herman caini misal olaraq göstərə bilərik. qısası xristianlığın rədd edilməsini, konservatizmdən imtina edilməsini afro-amerikalıların siyasi iradələrinin aydın bir təzahürü olaraq şərh edə bilərik.\n17.05.2014 18:34, 33-cü dərəcədən mason


Gənc sahibkarların Quba forumu keçirilib\n15:58 25 Dekabr 2015\nGənclər və İdman Nazirliyinin dəstəyi, Gənc Mühasiblər Birliyi və Gənclər üçün Təhsil Mərkəzinin birgə təşkilatçılığı ilə gənc sahibkarların Quba forumu keçirilib.\nGənclər üçün Təhsil Mərkəzindən AZƏRTAC-a bildiriblər ki, forumun əsas məqsədi iqtisadiyyatın şaxələndirilməsi və qeyri-neft sektorunun inkişafına zəmin yaratmaq üçün Azərbaycan Prezidentinin imzaladığı sərəncamlar və təsdiq etdiyi inkişaf proqramlarının təbliği, kiçik və orta sahibkarlığın dəstəklənməsi, bu istiqamətdə görülməli işlərin müzakirəsi və perspektivlərin müəyyənləşdirilməsidir.\nİki hissədən ibarət forumun açılışında mərkəzin icraçı direktoru Fəxrəddin Həsənzadə, Gənc Mühasiblər Birliyinin sədri Solmaz Əliyeva sahibkarlığın inkişafına dövlət dəstəyi və təşəbbüslər mövzularında məruzələr ediblər.\nForumun ikinci hissəsində gənclər və idman nazirinin müavini İntiqam Babayev, Azərbaycan Respublikasının Prezidenti yanında Gənclər Fondunun icraçı direktoru Fərhad Hacıyev, Milli Məclisin deputatı Vahid Əhmədov, Rabitə və Yüksək Texnologiyalar Nazirliyinin tabeliyində olan İnformasiya Texnologiyalarının İnkişafı Dövlət Fondunun icraçı direktorunun müavini Azər Bayramov çıxış ediblər.\nForum “Sahibkarlıq fəaliyyətində məqsədlər: Bazar çevrəsi və istehlakçı davranışları”, “Müasir sahibkarlıq fəaliyyətində strateji idarəetmə, problemlər və həlli yolları” mövzularında panel müzakirələrlə davam edib.\nForumun yekunu olaraq sahibkarların üzləşdiyi problemlərlə bağlı təkliflər paketi müvafiq icra qurumlarına təqdim ediləcək.


Əli Şükürlüdən bürünc medal - Sport24.Az\nƏli Şükürlüdən bürünc medal\nTarix: 2018-07-28 14:02\nİtaliyanın Milan şəhərində keçirilən 15 və 17 yaşa qədər yeniyetmə oğlan və qızlar arasında ağır atletika üzrə Avropa birinciliyi davam edir. Sport24.az xəbər verir ki, 40-a yaxın ölkədən 388 atletin (169 qız və 219 oğlan) iştirak etdiyi turnirdə Azərbaycan yığmasının üzvləri də mübarizə aparır.\nÖtən gün millimizin daha iki üzvü – Əli Şükürlü və Əli Quliyev yaşı 15-ə qədər oğlanların mübarizəsində 94 kq çəki dərəcəsində qüvvələrini sınayıblar.\nƏli Şükürlü isə daha yaxşı çıxış edə bilib. O, birdən qaldırma hərəkətində 120 kq nəticə ilə bu hərəkətdə Avropa birinciliyinin bürünc medalına sahib çıxıb. Şükürlü eyni uğura təkanla qaldırma hərəkətində də nail ola bilib. O, 145 kq nəticə ilə bu hərəkətdə də bürünc medal qazanıb. Qeyd etmək lazımdır ki, Əli bu hərəkətdə 3-cü yanaşmasında 152 kq-ı qaldırsa da, hakimlər bu cəhdi qeydə almayıb.\nToplam 265 kq (120+145) nəticə ilə Əli Şükürlü Avropa birincilyində 94 kq çəki dərəcəsinin yekun sıralamasında 3-cü yerə çıxaraq fəxri kürsüyə qalxmağı bacarıb.\n13:51 Balayevlə Kosadan Yurçeviçədək: “Futbolda real olmayan heç nə yoxdu”\n13:31 Abramoviç “Çelsi”yə qiymət qoydu: 2,5 milyard!


Azərbaycanın iqtisadiyyat və sənaye naziri ABŞ-ın ticarət missiyasını qəbul edib - Report.az\nAzərbaycanın iqtisadiyyat və sənaye naziri ABŞ-ın ticarət missiyasını qəbul edib\n19 Noyabr, 2015 19:48\nBakı. 19 noyabr. REPORT.AZ/ Bu gün Azərbaycanın iqtisadiyyat və sənaye naziri Şahin Mustafayev Bakıda səfərdə olan ABŞ Ticarət Departamentinin katibinin Avropa, Orta Şərq və Afrika regionu üzrə köməkçisinin müavini Maykl Lallinın rəhbərlik etdiyi nümayəndə heyətini qəbul edib.\n"Report"un nazirliyə istinadən verdiyi xəbərə görə, görüşdə Ş.Mustafayev Azərbaycan və ABŞ arasında əlaqələrin genişləndiyini, təhlükəsizlik, terrorizmə qarşı mübarizə, eləcə də enerji, logistika, nəqliyyat, təhsil və digər sahələrdə əməkdaşlığın uğurla davam etdiyini bildirib. ABŞ nümayəndə heyətinin Azərbaycana geniştərkibli səfəri də ölkələr arasında əlaqələrin inkişafına verilən önəmin daha bir göstəricisidir. Qeyd olunub ki, iki ölkə arasında əməkdaşlığın genişləndirilməsi üçün lazımi hüquqi baza mövcuddur. Hazırda Azərbaycanda 235 ABŞ şirkəti fəaliyyət göstərir, bu ilin 9 ayında ölkələr arasında ticarət dövriyyəsi 5% artıb. İndiyədək ABŞ tərəfindən Azərbaycan iqtisadiyyatına 10 mlrd. dollar investisiya qoyulub. Azərbaycan gənclərinin xarici ölkələrdə təhsili üzrə Dövlət Proqramı (2007-2015-ci illər) çərçivəsində azərbaycanlı gənclər ABŞ universitetlərində təhsil alırlar. Ölkələrimiz arasında əməkdaşlığın genişləndirilməsi perspektivləri barədə danışan nazir qeyd edib ki, qeyri-neft sektorunun inkişafı Azərbaycan iqtisadiyyatının prioritet istiqamətidir və bu sahəyə investisiya qoyuluşu, eləcə də sənaye, əczaçılıq, kənd təsərrüfatı və s. sahələrdə əlaqələrin inkişafı üçün geniş imkanlar mövcuddur.\nABŞ Ticarət Departamentinin katibinin Avropa, Orta Şərq və Afrika regionu üzrə köməkçisinin müavini M.Lalli ABŞ ticarət missiyasının Azərbaycana səfərinin iki ölkə arasında iqtisadi-ticarət əlaqələrinin genişləndirilməsi məqsədini daşıdığını, səfər çərçivəsində iş adamları arasında keçirilən görüşlərin əlaqələrin inkişafına töhfə verəcəyini qeyd edib. Vurğulanıb ki, iş adamları ilə keçirilmiş görüşlər zamanı sahibkarlar Azərbaycan Prezidentinin ölkədə sahibkarlığın daha da inkişaf etdirilməsi istiqamətində qəbul etdiyi qərarları yüksək qiymətləndirirlər. M.Lalli Azərbaycanda sahibkarlığın inkişafı sahəsində atılan son addımların ABŞ-da da müsbət qarşılandığını diqqətə çatdırıb.\nGörüşdə ABŞ-ın Azərbaycandakı səfirinin müavini Derek Hoqan Azərbaycanda iqtisadiyyatın diversifikasiyası, qeyri-neft sektorunun inkişafı istiqamətində həyata keçirilən tədbirlərin, o cümlədən sahibkarlığın inkişafı sahəsində görülən işlərin yüksək qiymətləndirildiyini, ABŞ-ın bu sahədə ölkəmizə dəstək göstərməyə hazır olduğunu qeyd edib.\nGörüşdə həmçinin, Azərbaycan və ABŞ arasındakı mövcud iqtisadi əlaqələrə və əməkdaşlığın genişləndirilməsi perspektivlərinə, qarşılıqlı maraq doğuran digər məsələlərə dair müzakirələr aparılıb.


“PAŞA Bank”ın yeni sədri kimdir? – DOSYE – Medianews\n“PAŞA Bank”ın yeni sədri kimdir? – DOSYE\n“PAŞA Bank” ASC-nin İdarə Heyətinə sədr təyin edilib.\nValyuta.az-ın məlumatına görə, Bankın Səhmdarlarının Ümumi Yığıncağının qərarına əsasən, Cavid Quliyev 2022-ci il iyunun 9-dan etibarən “PAŞA Bank”ın baş icraçı direktoru və idarə heyətinin sədri vəzifəsinə təyin edilib.\nBakıda trans “Porche”dən oğurluq etdi: “2012-ci ildə əməliyyat ilə qadın olmuşam”


FIDE reytinqi: Şahmatçılarımızın yeni mövqeyi açıqlandı » Sportnet.az\nTarix: 31-07-2020, 13:12 Baxış sayı: 329 Bölmə: Şahmat / Digər / Göy\nDünya Kubokunun qalibi Teymur Rəcəbov 9-cu pillədəki yerini qoruyub. Onun aktivində 2 765 xal var.\nQədir Hüseynov (2 665) 72-ci, Nicat Abbasov (2 664) 74-cü pillədə yer alıb. 2 654 xalı olan Rauf Məmmədov 2 pillə geriləyərək 91-ci sıraya enib.\nTarix: 30-07-2020, 09:20 Bölmə: Futbol / Dünya futbolu / Baş xəbər / Slider / Göy


Türkiyəli iş adamından azərbaycanlı qıza qarşı haqsızlıq\n6 Mart 2014 04:35\n"Azərbaycan mahnıları oxuduğuma görə Ömer Karacan məni sevmirdi"\nTürkiyənin özəl telekanallarından birində yayımlanan mahnı yarışmasında azərbaycanlı iştirakçıya haqsızlıq edilib. Türkiyənin "Kanal D" televiziyasında yayımlanan “X Factor: Star İşığı” müsabiqəsində həmyerlimiz Gülnar İdrisova münsif üzvlərdən Ömer Karacan tərəfindən müsabiqədən uzaqlaşdırılıb.\nBundan əvvəlki çıxışı münsiflər tərəfindən bəyənilən iştirakçı 6 kreslodan birində oturmaq hüququ qazanmışdı. Ötən gün çıxışı zamanı isə komandasında olduğu Ömer Karacan onu yarışdan uzaqlaşdıraraq digər münsifləri də təəccübləndirib.\nGülnar İdrisova münsifin haqsız qərarını bu cür izah edib: "Mən Azərbaycan mahnıları oxuduğuma görə Ömer Karacan məni sevmirdi. O ilk gündən mənə qarşı bu münasibətdə idi. İngilis mahnısı oxumadığıma görə yarışmadan uzaqlaşdırıldım. Yenə də hər şeyi tamaşaçı və digər jürilər gördü. Mənim nəsə deməyim artıqdır".\n21 yaşlı həmyerlimiz müsabiqədən uzaqlaşdırılmasını sosial şəbəkədə izləyicilərilə paylaşıb. "Çox xahis edirəm, Türkiyə-Azərbaycan ayrıseçkiliyini eləməyin. Ən azından 3 münsif orada Türk idi, onlar sevdilər səsimi", - Gülnar ayrıseçkilik edildiyini yazan izləyicilərinə cavab verib. /anspress/


Elanın kodu: 512967\nBaxış sayı: 2671 Elanın tarixi: 10.03.2020\nBakı şəhər Binəqədi qəsəbəsində 1.1 sotda cüt daşla, kürsülü inşa edilmiş həyət evin təqdim edirik. Evin yaşayış sahəsi 60 kv metirdən ibarətdir. Otaqların divarlarını oboylar ilə üzlənib, döşəməsi taxtadandır və üzərinə lak vurulmuşdur. Kamunal xətləri işıq, su, qaz, kanalzasiya xətti çəkilib və daimdir ( sayğacları quraşdırılıb.) Ev 2 otaqdan, mətbəx və sanuzel qovşağından ibarətdir. Evin istiliyi kombi sistemi ilə təçhiz olnub. Sənədləri tam qaydasındadır. ( Eskiz lahiyə, ünvan verilir, icra hakimiyətinin nümayəndəliyi tərəfindən və pasport qeydiyatina düşmək mümkündür.) Alqı satqı natarial qayda da aparılır. Real alcıyla qiymətdə razılaşma olacaq. Ətraflı məlumat üçün elanda yerləşdirilmiş nömrə ilə əlaqə saxlaya bilərsiniz.\nBineqedi Qesebesinde: 2 otaqli tam temirli heyet evi SATILIR Ev marsrut dayanacagina yaxindir, Umumi sahe 100kv, ev 70kv Ev super temirlidir.Qosha dasla tikilib, yerden 5 dash kursuludur. Ozulu beton-armatur, Evin he...


20 gözəl təbii suvaq - Şərh - 2021\nMüasir tendensiya təbii materiallara doğru: daş, ağac və ya metal. Buna görə təbii daxili gipsin artması və evlərimizdə daha tez-tez istifadə edilməsi təəccüblü deyil. İncə və ya qalın təbəqələrdə, toxumalı və ya hamar bir rəngdə və yumşaq və ya daha sıx rənglərlə, bu ekoloji dostu örtüyə uyğun iyirmi yol tapın.\nParlaq moda Bu minimalist yataq otağında sahiblər köhnə tərzdə ağartma ilə işləmişlər. Əvvəlcə bir bej qat, sonra ikinci bir ağ, ikincisi yumşaq bir fırça ilə ovuşduruldu. Daha güclü rənglər fərqlənir və dinamik və dolğun həyat səthini təqdim edir! Mənbə: Parıltı Moda\nAzzurra Garzone arxitetto Məkana orijinallığı bəxş edərkən otağa boy vermək və işıqlandırmaq üçün təbii kölgə ilə rənglənmiş əhəng suvağı tətbiq edilmişdir. Nəticə: yataq otağının yaxşı olduğu isti və təravətli bir otaq. Mənbə: Style Faylları\nKaul, mebeli ağacdan hazırlanmış sərt xətlər, müasir müstəqil vanna otağı, daş plitələr və açıq boz beton effektli örtüklə hazırlanmış divar örtüyü ilə birləşdirərək sahibləri son dərəcə zərif mineral və minimalist dekorasiya tərtib etdilər. Mənbə: Style Faylları\nLas Cositas de Beach & eau Bu gözəl müasir mətbəxə şəhər hissi vermək üçün fikir, döşəmə və divarları boz beton effektli örtüklə örtmək idi. Tavanın şüaları vurğulandı, nəticə ən gözəl effektdir! Mənbə: Las Cositas de Beach & eau\nParadissi Parlaq divarları materialların həqiqi təsirini yaradan bu orijinal vanna otağından şıltaq bir külək əsir. Banyonunuzu fərdiləşdirməyin gözəl bir yolu! Mənbə: Etxeko Deco\nİsti, təbii kölgə\nBrian (Ziggy) Liloia Köhnə ölkə evlərinin cazibədarlığını yenidən kəşf etmək üçün təbii örtük şüaları və taxta mebelləri gücləndirən gözəl bir qalınlığı ilə buradadır. Mənbə: Palçıq ili\nStil sənədləri Təbii örtük bütün əyrilərə və hər cür səthlərə uyğun olmaq qabiliyyəti ilə bizi cəlb edir. İnteryerinizi döşəmədən tavana qədər dəyişdirmək uşaq oyunu olacaq! Mənbə: Style Faylları\nLas Cositas de Beach & eau, otağın isti və kokos effektini gücləndirmək üçün sahibləri ağ rəngsiz dekorativ örtük seçməyi düşündülər. Bu məkanı effektiv şəkildə işıqlandırır və genişləndirir! Mənbə: Las Cositas de Beach & eau)\nProvencal vurğuları olan divarlar\nStella Rotger Bu spartalı vanna otağının bütün divarlarını əhatə edən bu sarı örtük çox xoş Aralıq dənizi bəzəyini təşkil edir. Son toxunma dəmir duş sütunu tərəfindən gətirilir. Mənbə: Elle Dekor\nJanig fotoqraf dizayneri Bu məkanın rənglərini şərq saatı ilə canlandırmaq üçün sahibləri isti tonlara bahis etdilər: əhəng çətənə örtüyü və taxta qapı, yerdəki yaşıl toxunuşlarla bəzədilmiş taxta qapı. arxa divar. Mükəmməlliyə isti və ekzotik bir bəzək! Mənbə: Le Pennec Denis\nLas Cositas de Beach & eau Dənizə baxan bu qüsursuz kiçik bir otaqda yaşamaq istərdik .. Ağardılmış və taxta aksessuarlar, bəzəkli niş və mavi təbəqə ilə bəzədilmiş məkan bizi nəql edir Yunan adaları, burada günəşin il boyu işıq saçdığı yerlər. Mənbə: Las Cositas de Beach & eau\nYaxşı düşünülmüş başlıq\nEspace D'Eco bois Baş lövhə etmək üçün təbii gipsdən istifadə inqilabi deyil, amma yenə də etibarlı bir bahisdir! Dözümlülük sevənlər bu ağ rəngli ağ rəngli təbii kölgə və onun cazibəsinə tab gətirəcəklər və bənzərsiz məxməri dekorativ göstərdiyinə görə qiymətləndirəcəklər. Mənbə: Espace D'Eco bois\nLas Cositas de Beach & eau Bu taupe rəngi və frizin hamar bitirməsi bu gözəl pilləkənin xarakterini artırır. Yuxarıda, ağ örtük işığı emir və boşluğa dinamizm verir. Mənbə: Las Cositas de Beach & eau\nMəkan hiss etmək sənəti\nDaphné dekorasiya dizaynı Mavi dekorativ aksesuarları geyinmiş bu qüsursuz yataq otağında sahiblər şaquli xətləri yüngül və incə boz rəngə vuraraq tavanı qaldırmağı seçdilər. Nəticə, həcmlər artır! Mənbə: Daphné dekorasiya dizaynı\nQırmızı gil örtük\nEv və ev memarları, bir az daha sərt bir fasad üçün bir az şənlənmək üçün, çox yaxşı təbii akustik və istilik izolyatoru üstünlüyünə sahib olan dekorativ gil örtüyə cəsarət edirik. Qırmızı, tünd boz, bal ... əsas rəng palitrası hər kəsin zövqünə və gözləntilərinə cavab verir. Çatırıq! Mənbə: Ev pərəstişkarı\nAlexander van Berge, xam görünüşü və terrakota effekti rəngi ilə örtük ayıq və minimalist mebellər tərəfindən modernləşdirilmiş bu köntöy mətbəxə gözəl bir toxunuş gətirir. Üslubda əla bir dərs! Mənbə: Fikir SGN\nAntik dövrdən Okhra Düz, tadelakt, əhəng və mərmər tozundan hazırlanmış bir örtük, zərif və isti nüanslar palitrası təqdim edir. Burada fərdiləşdirilmiş, seçilmiş motiv təbiətinizi evinizə gətirməyin orijinal bir yolunu təmsil edir. Mənbə: Oxra\nCreative Geisslein Bu olduqca köntöy mətbəxdə orijinallıq və ənənə otağa kənddəki ailə evinin havasını vermək üçün birləşir. Taxta şüaların ənənəvi cachetini sublimasiya etmək üçün tapılan oyun tavana qüsursuz gips qoymaq idi. Nəticə heyrətamizdir! Mənbə: Yaradıcı Geisslein\nDigsdigs Məkanı genişləndirmək, aşağı divar və pillələri artırmaq və perspektivlər yaratmaq üçün suvaq ən yaxşı müttəfiqinizdir. Şəkillərdəki sübut! Mənbə: Digsdigs\nCopyright 2021 \_ Evinizi bəzəmək üçün ən yaxşı fikirlər, alış-veriş üçün məsləhətlər \_ 20 gözəl təbii suvaq


azfreespeech Söz azadlığı Vikipediyadan – Azadlıq ensiklopediyasından material – azfreespeech\nSöz azadlığı Vikipediyadan – Azadlıq ensiklopediyasından material\nBeynəlxalq hüquq normalarına əsasən söz azadlığına üç şərtlə məhdudiyyətlər qoyula bilər: bunlar qanuna müvafiq olmalı, təmiz məqsədə qulluq etməli və bu məqsədə çatmaq üçün zəruri və adekvat olmalıdır. Məhdudiyyətlər tətbiq edən qanunlar ikimənalı olmamalı və müxtəlif şərhlərə imkan verməməlidirlər. Şəxsin şərəf və ləyaqətinin, milli təhlükəsizliyin, ictimai asayişin, müəllif hüquqlarının, sağlamlığın və mənəviyyatın qorunması qanuni məqsədlər sırasına daxildir. Belə ki, Rusiya Federasiyası Konstitusiyası sosial, irqi, milli və ya dini nifrət və düşmənçilik oyadan təbliğatı, eləcə də dövlət sirlərini təşkil edən məlumatların yayımını qadağan edir. Müvəqqəti və ya xüsusi məhdudiyyətlər də məhkəmənin qərarı ilə tətbiq edilə bilər.\nTətbiqi və liberal yanaşmalar\nSöz azadlığı həqiqətin, özünüidarənin bərpası, siyasi sistemin elastikliyinin, şəxsiyyətin və insanın təbii hüquqlarının reallaşmasının və onların qorunmasının təmin edilməsi məsələləri ilə sıx bağlıdır.\nTarixdə o, məlumatlandırmanın təmini və dövlətin hakimiyyət orqanlarının səriştəliliyinin yüksək səviyyəsinin saxlanması üçün vasitə kimi yaranmışdır. Belə ki, İngiltərənin 1689-cu il Hüquqlar haqqında Bili Parlament üzvlərinə, krallığın və məmurların fəaliyyətini müzakirə etmək azadlığı verirdi, bunsuz onların işi qeyri-effektiv olardı. Söz azadlığının bu xüsusiyyəti indiyə kimi, hətta region və ondan kənarda həqiqətən baş verənlər haqqında obyektiv məlumata malik olmaq məqsədi ilə öz stabillikləri üçün kiçik və təhlükəsiz «azadlıq adacıqları» (məsələn, senzuraya tabe olmayan aztirajlı qəzetlər) saxlayan avtoritar rejimlər tərəfindən də qiymətləndirilir. Daha geniş bu azadlıq, həqiqətin axtarışı və bərpası üçün əsas şərtlərdən biri kimi xidmət edir. (C.Mill, «Azadlıq haqqında»).\n1689-cu il «Hüquqlar haqqında Bil»in başqa aspekti ondan ibarətdir ki, burada Parlament milli özünüidarənin ali səlahiyyətli orqanı kimi nəzərdə tutulur və beləliklə də hakimiyyətin işi haqqında informasiya almaq hüququ xalqa əsaslanır. Demokratiyanın inkişafı ilə sonuncu daha aktual olmuşdur.\nBu siyasi sistemə görə, seçkilərin nəticəsinə və ya hakimiyyətin işinə təsir edə biləcək informasiyanın yayım azadlığı söz azadlığının daha vacib tərəfidir. Burada müasir liberal demokratiyaların əksəriyyətində qanunvericilik məhdudiyyətləri azdır və yalnız seçki kampaniyaları müddətində tətbiq edilir: KİV-lərdəki dərclərdən dəqiq aydın olmalıdır ki, onların məqsədi seçkilərə təsir göstərməkdir ya yox və onlara görə kim real məsuliyyət daşıyır. Seçki ərəfəsində kifayət qədər məlumatlı olmaq üçün əhali müxtəlif mövqelərlə tanış olmalıdır. Bu, birinci növbədə seçicilər üçün əsas informasiya mənbələrinə (bu, televiziyadır) aiddir və senzuradan azad və bir-birindən asılı almayan bir çox mənbələrin açıqlığı və yaxud da monopoliya halında olan KİV-lərə qarşı plüralizm siyasəti ilə təmin edilir. Qeyd edək ki, Vikipediyada müəyyən edilmiş «neytral mövqe» qaydası, həm də hadisələrin və fikirlərin plüralizmə uyğun və qərəzsiz işıqlandırılmasına nail olmaq imkanı verir.\nHökumətin seçicilər qarşısında cavabdehliyini təmin edən demokratik üsullarla birgə, söz azadlığı bütün insan hüquqlarının müdafiəsinin ən əsas alətlərindən birinə çevrilir. Karl Popperin qeyd etdiyi kimi, o həm də liberal demokratiyanın sabitliyinin təminatında əsas rol oynayır, çünki hökumətin və hətta bütünlükdə siyasi sistemin işinin ictimaiyyətin obyektiv tələblərinə uyğun tənzimlənməsini reallaşdırır.\nLiberalizm, söz azadlığının, yuxarıda şərh edilmiş tətbiqi baxışlardan emosional səviyyədə yüksəkdə olan etik tərəfini açmışdır. Burada insanın şərəf və ləyaqəti və ona anadangəlmə verilən obyektiv tələblər (təbii hüquqlar) ön plana çıxır. Bu konsepsiya xristian köklərə malikdir və onları hələ qədimdən yayanlar (Quqo Qrotsiyadan başlamış) tez-tez Bibliyadan sitatlar gətirirdilər: «Yaratdı Allah insanı Özünə müvafiq» (Bıt. 1:27). Lakin sonralar o, Kant tərəfindən aristokrat nəzəriyyəsi terminləri ilə, insan cəmiyyətinin prinsipləri fundamental təbii xassəyə malikdirlər kimi dəyişdirilmişdi. Amerikanın «Hüquqlar haqqında Bill»ində və Fransanın «İnsan və vətəndaş hüquqları haqqında Deklarasiya»sında (1789-cu il) ilk dəfə əksini tapmış bu yanaşma o deməkdir ki, söz azadlığına qarşı, yalnız məcburi və mənəvi cəhətdən haqlı xarakter daşıyan məhdudiyyətlərə yol verilə bilər:\nFikirlərin və mövqeyin ifadəsi azadlığı insan hüquqlarından ən qiymətlisidir; ona görə də hər bir vətəndaş, azadlıqdan sui-istifadə hallarına görə qanunda nəzərdə tutulmuş qaydada cavab vermək şərti ilə azad öz rəyini bildirə, yaza, nəşr edə bilər («İnsan və vətəndaş hüquqları Deklarasiyası», 11 maddə).\nƏdəb və özünüsenzura\nJ.J.Russodan başlayaraq, əksər liberal mütəfəkkirlər söz azadlığı mədəniyyətinin təlimininin zəruriliyini qeyd etmişlər. Onların fikrinə görə, həqiqətin bərpası məqsədi ilə diskussiyaların keçirilməsi və alternativ fikirlərə dözümlü münasibət tərəqqiyə və cəmiyyətdə həmrəyliyə yardım edir. Lakin liberalizmin siyasi və mədəni baxışları bir-biri ilə bir qədər ziddiyyət təşkil edir.\nMədəniyyət nöqteyi-nəzərindən, söz azadlığı, hər bir insan üçün şəxsi əqidəsinin cəmiyyətdən müstəqil inkişafına, standartların və həyat məqsədlərinin onlar tərəfindən müstəqil ifadə edilməsinə cəhd edir. Bir tərəfdən də, özünüidarə hakimiyyəti almış xalq, ondan səmərəli və cəmiyyətin rifahı üçün istifadə etməlidir. Beləliklə, insanlar, həm bütün ictimai məsələləri müzakirə etmək azadlığına malik olmalı, həm də ölçülüb-büçilmiş seçimi həyata keçirmək üçün ondan istifadə etməyi bacarmalıdırlar.\nLakin «yerli vətəndaşların» tərbiyəsi sırf təhsil çərçivəsindən çıxır və mahiyyəti üzrə senzuranın bir növüdür, çünki fərdi əqidələri ictimai mənəviyyatdan asılı edir (A. de Tokvil). Bir sıra müasir tənqidçilər göstərirlər ki, təfəkkür müstəqilliyinin itirilməsi ictimai şüurun manipulyasiya riskini artırır. Buna baxmayaraq, demokratik ölkələrin əhalisinin çox hissəsi (xüsusilə, konservatorlar) şəxsiyyət sahəsinə belə müdaxiləni bu və ya digər dərəcədə haqlı və zəruri hesab edir.\nBu məsələnin digər tərəfi özəl müəssisələrin tənzim edilməsidir. Hər şeydən əvvəl bu, «söz azadlığının kommersiya» forması olan və istehlakçının, ictimai intizamın və təmiz rəqabətin müdafiəsi uğrunda çoxsaylı qanunvericilik məhdudiyyətlərinə məruz qalan reklama aiddir. Ümumi söz azadlığına gəldikdə isə, KİV-ləri və aparıcı reklam sahiblərinə qarşı dövlət nəzarəti, eləcə də informasiya bazarında dövlət mənbələrinin çoxluğu «özünüsenzura»ya səbəb olur və bu zaman özəl KİV-lər çox mühüm gəlir mənbələrini itirmək qorxusu qarşısında qabaqlayıcı məhdudiyyətlər tətbiq edirlər. Özünüsenzuraya, eləcə də kino sənayesi kimi, gəlirləri əhəmiyyətli dərəcədə ictimai fikirdən asılı olan sahələr məruz qalırlar.\nBuna görə də, liberalizmin əleyhinə olanlar hesab edirlər ki, şəxsi mülkiyyət və dövlətin şəxsi sahibkarlıq fəaliyyətinə müdaxilə etməməsi söz azadlığının təminatı üçün açar ola bilər. Onlar deyirlər ki, bu, həm dövlət senzurasının qarşısına səd qoyur və özünüsenzura üçün əksər səbəbləri aradan qaldırır, həm də özəl nəşriyyatlar və mətbuatda reklam daxil olmaqla, müstəqil mövqelərin yayımına əlavə imkanlar yaradır. KİV-lərin (eləcə də seçki kampaniyalarının, təhsilin və s.) dövlət tərəfindən maliyyələşdirilməsinin sol-liberal tərəfdarları qeyri-liberallarla razı deyillər. Onlar hesab edirlər ki, KİV-ə qarantiyalı dəstək zəruridir ki, onlar həm ictimai fikirdən, həm də kapitaldan asılı olmayaraq fəaliyyət göstərsinlər.


10 ölkə "Eurovision"dan imtina etdi » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\nMay ayında İsveçin Malmö şəhərində keçiriləcək “Eurovision 2013” Mahnı Müsabiqəsində iştirakdan imtina edən ölkələrin sayı artmaqdadır. ANS PRESS-in məlumatına görə, Portuqaliya və Polşa olmaqla, 10 ölkə yarışa qatılmayacağını açıqlayıb. Onların əksəriyyəti yarışmadan çəkilməsinə səbəb kimi iqtisadi böhranı göstərir.\nSlovakiya, Türkiyə, Çexiya, Lixtenşteyn, Yunanıstan, Kipr, Bosniya və Herseqovina və Lüksemburq da bu ölkələr sırasındadır.\nAncaq Yunanıstan və Kiprin qərarı hələ qəti deyil. İştirakçı ölkələrin hər birindən yarışmaya giriş üçün 160 min dollar məbləğində pul tələb olunur. Türkiyə isə “Eurovision”dan çəkilməsinə başqa bir səbəb gətirir. Dövlət səsvermənin nəticələrinə izləyici təsirini məhdudlaşdıran yeni qaydalardan narazılığını ifadə edir.\nÖlkə həmçinin Avropa Yayım Birliyinin imtiyazlı tərəfdaş üzvləri olan Almaniya, Böyük Britaniya, Fransa, İtaliya və İspaniyanın avtomatik finala keçidi anlayışı ilə razılaşmır.\nHazırda 39 ölkə “Eurovision 2013”də iştirakını təsdiqləyib.\nAzərbaycanda isə artıq müsabiqədə ölkəmizi kimin təmsil edəcəyi ilə bağlı milli seçim turu başlayıb. Bu həftədən etibarən 80 namizəd birincilik uğrunda mübarizə aparır.\nQeyd edək ki, yarış gələn ilin may ayında İsveçin Malmö şəhərində keçiriləcək.\n22 dekabr 2012 14:46\nbele getse musabiqede 2-3 olke qalacaq\n21 dekabr 2012 23:58\nİYİ YAPMIŞLAR KATILMAYARAK.\nHAYIRLI NƏ VAR Kİ ÜZÜLƏLİM\nNOLAR DI BİZİMKİLƏR DƏ QATILMASAYDI GÜNAHA MI GİRƏRDİLƏR.\n21 dekabr 2012 20:04\nuje eurovision da maraqsizlawdi mence eurovisiona PsY getse o qalib geler gangnam styleyle\n21 dekabr 2012 18:56\nrekord olduki buuuuuu\nAzerbaycanin pulu coxdu biz udaq gelsinler bura )))\n21 dekabr 2012 18:36\nXeberlerde baxmishdim tskler\nhee bilirdim twklerrrrrrrrrrrrrr\n21 dekabr 2012 18:13\nonda yene 5 olkeden biri qalib gelecek\naaaaa noldu day hec kes qatilmir\nbes deyirdiler 5olke imtina etse yariw kecirilmiyecekk..\nheeee..cox sag ol..


Rüstəm İbrahimbəyovun iddiasına YAP-dan reaksiya: “Diqqəti özünə yönəltməyə çalışır” – Yenicag.Az\nAna Səhifə Siyasət Rüstəm İbrahimbəyovun iddiasına YAP-dan reaksiya: “Diqqəti özünə yönəltməyə çalışır”\nRüstəm İbrahimbəyovun iddiasına YAP-dan reaksiya: “Diqqəti özünə yönəltməyə çalışır”\nXəbərlər Departamenti – Aprel 11, 2019 - 15:12\n“Bu addım, adətən, barələrində məhkəmələrin cəza qərarı çıxardığı şəxslər barəsində atılır”.\nBu fikirləri Yenicag.az-a açıqlamasında yazıçı-dramaturq Rüstəm İbrahimbəyovun Rusiyanın “Dojd” telekanalına müsahibəsində onun malik olduğu dövlət təltiflərindən məhrum edilməsinə təşəbbüs göstərilməsi haqda fikirlərinə münasibət bildirən Yeni Azərbaycan Partiyasından (YAP) millət vəkili Aydın Mirzəzadə deyib.\nXatırladaq ki, İbrahimbəyov “Dojd”a müsahibəsində onun dövlət təltiflərindən məhrum edilməsi haqda sərəncamın hazırlandığını, lakin prezident İlham Əliyevin həmin qərarı “cırıb atdığı”nı bildirib.\nYazıçı-dramaturqun bu iddiası haqda Yenicag.az-a danışan millət vəkili Aydın Mirzəzadə bildirib ki, Azərbaycanda dövlət təltiflərindən məhrumetmənin qanunla müəyyən olunmuş prosedurları var:\n“Məncə, bu suala hazırda həmin işləri həyata keçirən şəxslər daha dəqiq cavab verə bilərlər. Lakin vaxtilə Prezident Administrasiyasında işləmiş şəxs olaraq deyə bilərəm ki, İbrahimbəyovun bu iddiası həqiqətə uyğun deyil.\nÇünki Azərbaycanda dövlət təltiflərindən məhrumetmənin qanunla müəyyən olunmuş prosedurları var. Bu addım, adətən, barələrində məhkəmələrin cəza qərarı çıxardığı şəxslər barəsində atılır.\nİbrahimbəyov sonralar mövqeyini dəyişsə də, müəyyən xidmətləri olmuş insandır və barəsində də məhkəmə hökmü yoxdur. Belə olan halda onun dövlət təltiflərindən məhrum edilməsinin gündəmə gəlməsi üçün əsas yoxdur.\nHesab edirəm ki, İbrahimbəyovun belə fikirlər səsləndirməkdə məqsədi diqqəti özünə yönəltməkdir. Bu baxımdan, onun dedikləri inandırıcı görünmür”.\nYAP, Aydın Mirzəzadə,\n“Meşələrdə giləmeyvələrin yığılmasında nizamsızlıq var” – YAP-çı deputatdan yeni cərimələrə REAKSİYA


2021, 29 İyul, Cümə axşamı, Bakı vaxtı 13:08\n«Time» jurnalının üz qabığı – 4 avqust 2014\nDonetsk səmasında qəzaya uğramış «Malayziya Hava Yolları»na aid «Boeing» təyyarəsinin istintaqında bütün izlər tək bir istiqamətə aparır. Araşdırılmış milyondan artıq sənəd, foto və videomaterial sərnişin təyyarəsinin Rusiyaya məxsus «Buk» zenit-raket kompleksi vasitəsilə vurulduğunu göstərir. Atəş də, çox güman ki, rus ekipajı tərəfindən həyata keçirilib.\nNiderlandın ən iri teleşirkətlərindən biri olan NOS yerli hüquq-mühafizə orqanlarına istinadən hazırladığı materialda bu barədə məlumat verir.\nYazıda istintaqın gedişində prokurorluqla xüsusi xidmət orqanları arasında müəyyən gərginliklər yaşandığı da bildirilir. Daha dəqiqi, xüsusi xidmət orqanları istintaq üçün bəzi mühüm məlumatları prokurorluqdan gizlədirlər. Prokurorluqdakı mənbənin məlumatına görə, təhlükəsizlik qurumunun istintaqın gedişinə maneçilik yaratması ölkənin siyasi hakimiyyətinin bu hay-küylü cinayətdə əli olan şəxslərin məsuliyyətə cəlb edilməsini istəməməsi ilə bağlı ola bilər.\nBÜTÜN MATERİALLAR BİR VERSİYANI DƏSTƏKLƏYİR…\nYazının müəllifi, NOS teleşirkətinin redaktoru Robert Bas AzadlıqRadiosuna deyib ki, hadisənin necə baş verdiyini müəyyənləşdirmək baxımından istintaq orqanları xeyli iş görüb. Xeyli sayda video, foto və digər materiallar öyrənilib. Bütün materiallar yalnız bir versiyanı dəstəkləyir: təyyarə Rusiyadan Ukrayna ərazisinə gətirilmiş «Buk»la vurulub, özü də rus ekipajı tərəfindən. Doğrudur, sonuncu iddia hələ tam təsdiqini tapmayıb.\nSeparatçıların əlində «Buk» zenit-raket kompleksinin olduğu barədə faciədən öncə Rusiya televiziyası da məlumat yaymışdı. Bundan başqa, bu haqda Putinpərəst rusiyalı siyasətçi Sergey Kurginyan da açıqlama vermişdi. Həmin açıqlamanı əks etdirən videomaterialı ötən il Boris Nemtsov Youtube-da paylaşmışdı.\nRobert Bas cinayətin bilavasitə icraçılarının tapılacağına pessimist yanaşır. Onun dediyinə görə, həmin şəxslər artıq ya adlarını dəyişiblər, ya da izi birdəfəlik itirmək üçün Rusiyanın xüsusi xidmət orqanları tərəfindən aradan götürülüblər.\nPOLİSLƏRİN SMARTFON VƏ NOUTBUKLARI MƏHV EDİLİB\nYazıda o da bildirilir ki, Rusiya xüsusi xidmət orqanlarının mütəmadi olaraq Niderland polisinə və prokurorluğuna məxsus kompüter sistemlərinə müdaxilə etməyə səy göstərdiklərinə dair çox ciddi ehtimallar var. İstintaqla əlaqədar Ukraynada olmuş Hollandiya hüquq-mühafizə əməkdaşlarının bütün smartfon və noutbukları məhv edilib. Ukrayna şəbəkələrinə qoşulan zaman onlara casus proqramları yüklənməsi təhlükəsi vardı. Bəzi hallarda hətta polislərin mənzillərindəki kompüter şəbəkələrini belə hər ehtimala qarşı yeniləmək lazım gəlib.\nVurulmuş təyyarənin ötən ilin dekabrından Niderlandın cənubundakı hərbi bazanın anqarında saxlanılan qalıqları martın 3-dən ictimaiyyətin baxışı üçün açıq elan edilib. İlk olaraq, bura faciə qurbanlarının 570 yaxını dəvət olunmuşdu. Sonra isə anqara müxtəlif ölkələrdən olan jurnalistlər buraxılmışdı.\n«Əvvəl bizim yaxınlarımız uçub getdilər. Sonra onların parçaları geriyə döndü. Bax indi də təyyarənin qalıqları qayıdıb», -- anqarda olanlardan biri yerli qəzetə müsahibəsində deyib. O, faciədə hər iki övladını itirib: 18 yaşlı oğlunu və 19 yaşlı qızını.\nŞərqi Ukraynada Malaziya təyyrəsinin düşdüyü yerdən görüntülər


Vüqar Bayramov: “Hesab edirəm ki, bu, çevik və sistemli siyasətin nəticəsində mümkün olub”\nKoronavirus pandemiyası bu və ya digər dərəcədə bir sıra ölkələrin kənd təsərrüfatına mənfi təsir edib. Nəticədə məhsul istehsalı azalıb. Belə ki, müxtəlif növ kənd təsərrüfatı məhsullarının istehsalında azalma qeydə alınıb. Bu da, paralel olaraq, sözügedən məhsulların ixracının azalmasına təsir göstərir. İstehsal olunan məhsul əsasən daxili tələbatın ödənilməsinə yönəldilir.\nAncaq çətinliklərə baxmayaraq, Azərbaycanda kənd təsərrüfatı məhsullarının istehsalında artım qeydə alınıb. Belə ki, Dövlət Statistika Komitəsindən əldə edilən məlumata əsasən, 2020-ci ilin yanvar-avqust ayları üzrә kәnd tәsәrrüfatının ümumi mәhsulunun faktiki qiymәtlәrlә dәyәri 5 milyard 722,1 milyon manat tәşkil edib. Onun da 2 milyard 799 milyon manatı heyvandarlıq, 2 milyard 923,1 milyon manatı isә bitkiçilik mәhsullarının payına düşüb. Әvvәlki ilin müvafiq dövrü ilә müqayisәdә kәnd tәsәrrüfatının istehsalı 1,9 faiz, o cümlәdәn, heyvandarlıq mәhsulları üzrә 3,2 faiz, bitkiçilik mәhsulları üzrә isә 0,6 faiz artıb.\nBelə bir çətin vəziyyətdə Azərbaycanın kənd təsərrüfatında qeydə alınan artımı ekspertlər necə dəyərləndirirlər?\n“...aqrar sektorda artım tempini qoruyub saxlaya biləcəyik”\nMəsələyə münasibət bildirən millət vəkili Vüqar Bayramov pandemiya şəraitində Azərbaycanın kənd təsərrüfatında qeydə alınan artımı bir sıra səbəblərlə əlaqələndirdi: “Aqrar sektor ərzaq təhlükəsizliyi baxımından vacib sahə hesab olunur. Azərbaycanda pandemiya dövründə əsas hədəf vətəndaşları qorumaq oldu. Bununla yanaşı, pandemiya dövründə fəaliyyətinə icazə verilən sektorlara xüsusi diqqət göstərildi. Onlardan biri də aqrar sektor idi. Məlum olduğu kimi, karantin dövründə kənd təsərrüfatı müəssisələri fəaliyyətini davam etdirdi. Bununla bağlı hər hansı bir çətinlik olmadı. Aqrar sektorun subsidiya və digər formada dəstəklənməsi davam edir. Eyni zamanda, sərt karantin vaxtı fermerlərin məhsul satışına icazə verildi. Bu, xüsusən də ərzaq təhlükəsizliyi baxımından çox vacib idi. Çünki pandemiya aqrar sahəyə təsir etmişdi. Dünyada kənd təsərrüfatı mahsullarının qiymətində artım var idi. Azərbaycan isə yerli istehsalı qoruyub saxlaya bildi. Hesab edirəm ki, bu, çevik və sistemli siyasətin nəticəsində mümkün olub. Növbəti illərdə də kənd təsərrüfatında artımın qorunub saxlanacağı gözlənir. Çünki aqrar sektor artım tempini qoruyub saxlaya bilən sahələrdən biridir. Bu isə ondan xəbər verir ki, 2020-ci ildə aqrar sektorda artım tempini qoruyub saxlaya biləcəyik”.\nMillət vəkilinin fikrincə, belə nəticənin əldə olunması müsbət göstəricidir.


Dünya ulduzlarından sonra bunu Lətifə Soyuöz etdi - MINVAL.INFO\nMinval.info xəbər verir ki, sənətçi “By Lati” adlı brendini yaradıb. Soyuöz bildirib ki, dünya ulduzları Cennifer Lopez, Miranda Kerr, Beyons, Viktoriya Sekret, Rihanna kimi onun da bundan sonra öz brendi olacaq:\n“Uzun müddətdir yaradıcılıqla bağlı fasilə vermişdim. Bilirsiniz ki, mən bir klip üçün hətta illərlə çalışa bilərəm. Bu dəfə isə şəxsi brendim üzərində çalışdım. Hər günümü bu işə sərf edirdim. Mənim üçün mükəmməllik əsas devizdir.\nBu markanın yaranma səbəbi qadınlardır. Qadınların özlərini gerçək bir kraliça kimi hiss etməsi üçün “By Lati”ni yaratdım. İki ildir bunun üçün dünyanın ən yaxşı kimyaçıları və işin peşəkarları ilə çalışıram. Saç və dəri baxım setimiz özəl məhsullardan ibarətdir. Bu, “premium” baxım dəstidir. Tərkibində ancaq mükafat almış, ən keyfiyyətli məhsullar yer alır. İlk özüm istifadə etmişəm. Özümə nəyi layiq görürəmsə, onu da xanımlara tövsiyyə edirəm. Mənim bu işim tək Azərbaycanda yox, bütün dünyada tanınacaq.\nBunu minlərlə qadın üzərində test etdik, hər biri öz məmnuniyyətini dilə gətirdi. “By Lati” ailəsi böyükdür. Biz də hər kəsi bu ailədə görmək niyyətindəyik”.\nTarix: 2021/12/08 14:12


Karantin qaydalarını bu dəfə Vasif Talıbovun köməkçisi və nazir pozdu – FOTO » Teref.az\nKarantin qaydalarını bu dəfə Vasif Talıbovun köməkçisi və nazir pozdu – FOTO\nNaxçıvan Muxtar Respublikası Ali Məclisi Sədrinin köməkçisi Seymur Talıbov, Naxçıvan Muxtar Respublikası Əmək və Əhalinin Sosial Müdafiəsi naziri Nicat Babayev, Naxçıvan Dövlət Universitetinin rektoru Elbrus İsayev karantin qaydalarını pozublar.\nPravda.az-ın xəbərinə görə, Naxçıvan Muxtar Respublikası Ali Məclisi Sədrinin tapşırığı ilə muxtar respublikada təhsil alan və dünyada yayılmış pandemiyaya görə ölkələrinə gedə bilməyən 94 əcnəbi tələbəyə maddi yardım verilməsi ilə bağlı tədbir keçirilib.\nNaxçıvan Muxtar Respublikası Ali Məclisi Sədrinin köməkçisi Seymur Talıbov çıxış edərək deyib ki, dünyada pandemiya elan olunan virusun Naxçıvan Muxtar Respublikasında yayılmasının qarşısının alınması üçün tədbirlər görülür. Bununla bağlı qabaqlayıcı tibbi profilaktik və dezinfeksiya işləri aparılır. Görülən məqsədyönlü işlərin nəticəsidir ki, muxtar respublikamızda virusun yayılması minimum səviyyədədir. Naxçıvan Muxtar Respublikası Ali Məclisi Sədrinin tapşırığı ilə ötən dövrdə muxtar respublikada təhsil alan və ölkələrinə gedə bilməyən tələbələrə ərzaq və Ramazan bayramı ilə əlaqədar iftar payları verilib. Bu istiqamətdə həyata keçirilən tədbirlərin davamı kimi əcnəbi tələbələrə maddi yardım da ayrılıb.\nNaxçıvan Dövlət Universitetinin rektoru Elbrus İsayev bildirib ki, muxtar respublikanın ali təhsil müəssisələri hər zaman Ali Məclis Sədrinin diqqət və qayğısı ilə əhatə olunub, dərslərin tədrisi, imtahanların keçirilməsi üçün əlverişli şərait yaradılıb. Görülən işlərin nəticəsidir ki, muxtar respublikada təhsil almaq istəyən əcnəbi tələbələrin sayı ilbəil artır. Bütün ali təhsil müəssisələrinin tədris korpuslarında və tələbə yataqxanalarında dezinfeksiya işlərinin aparılması, eləcə də əcnəbi tələbələrin qayğı ilə əhatə olunması onlara pandemiya dövründə ərzaq payları ayrılması, lazımi köməkliklər edilməsi göstərilən diqqətin daha bir ifadəsidir.\nNaxçıvan Muxtar Respublikası Əmək və Əhalinin Sosial Müdafiəsi naziri Nicat Babayev qeyd edib ki, muxtar respublikamızda gedən sürətli sosial-iqtisadi inkişaf əhalinin məşğulluğunun artırılması, yeni iş yerlərinin yaradılması, insanların rifah halının yüksəlməsi ilə nəticələnib. Naxçıvan Muxtar Respublikası Ali Məclisində dünyada yayılan pandemiya ilə bağlı keçirilən müşavirədə Əmək və Əhalinin Sosial Müdafiəsi Nazirliyinin qarşısında da müvafiq vəzifələr qoyulub. Ali Məclisin Sədri tərəfindən verilən tapşırıqların icrası ilə əlaqədar 540 tənha ahıla göstərilən xidmətin miqyası genişləndirilib, 1600-dən artıq aztəminatlı ailəyə ərzaq sovqatı təqdim olunub, 9 mindən artıq sakinə birdəfəlik maddi yardımlar edilib.\nSonra muxtar respublikanın ali təhsil müəssisələrində təhsil alan əcnəbi tələbələrə maddi yardımı almaq üçün elektron kartlar təqdim edilib.\nTürkiyəli tələbə Şehriban Sarıhan, Banqladeşdən olan tələbələr Uddin Nasir, Kharus Zaman və cənubi koreyalı tələbə Lee Jin göstərilən diqqət və qayğıya görə minnətdarlıq ediblər. Məlumatı Nuhçıxan İnformasiya Agentliyi yayıb.\nFotolardan görünür ki, 50-dən çox şəxs bir yerə toplaşıb. Bəziləri, hətta tibbi maskadan da istifadə etməyiblər. Operativ Qərargahın 2 iyul qərarına əsasən, virusa yoluxma dinamikasının azaldıması istiqamətindəki tədbirlər çərçivəsində bütün ölkə ərazisində ictimai yerlərdə, o cümlədən küçələrdə, bulvarlarda 5 nəfərdən artıq qruplarda cəmləşmək qadağan edilir.шаблоны для dle 11.2


Bakı-2015-in möhtəşəm açılış mərasimi olacaq » www.tezadlar.az\nBakı-2015-in möhtəşəm açılış mərasimi olacaq\n2015-ci ildə Bakıda keçiriləcək Avropa Oyunlarının açılış mərasiminin bəzi detalları açıqlanıb.\nXəbər verilir ki,yarışın Təşkilat Komitəsindən “apasport.az”a verilən məlumata görə, iyunun 12-də saat 20:15-də başlayacaq tədbir Azərbaycan mədəniyyətini və ənənələrini bütün dünyaya tanıdacaq, ev sahibi şəhərin müasir Avropanın həyatındakı rolunu əks etdirəcək.\nMilli Stadionda olacaq açılış mərasiminin yarışlarda iştirak edəcək bütün idmançılarda qürur hissi yaradacağı da bildirilir. Bakı-2015-in mərasimlər üzrə direktoru xanım Katerin Uqvunun sözlərinə görə, Avropa Oyunlarına ev sahibliyi edən Azərbaycanın tarixi boyu ərsəyə gətirdiyi ən böyük canlı şouda 6 min könüllü iştirak edəcək: “Açılış mərasimində Azərbaycan incəsənətinin, mədəniyyətinin və nailiyyətlərinin ən böyük uğurları nümayiş etdiriləcək və idmançılar Bakıda salamlanacaq. Bu qədər həvəsli iştirakçını bir arada görmək mükəmməl bir hissdi və əminəm ki, gələn dinləmələrdə daha çox sayda iştirakçını görəcəyik”.\nAfina-2004-ün mərasimlərinin bədii direktoru qismində gördüyü işlərlə böyük rəğbət qazanmış Dimitris Papaioannou iştirakçı dinləmələrinə başladıqları üçün çox həyəcanlı olduqlarını və növbəti həftələrdə daha çox könüllünü görməyə ümid edir.


Leyla Yunus — xeyrulla xayal\nGEDƏNDƏ LEYLA YUNUS EYNULLA FƏTULLAYEVA TÜRMƏ AFTAFASI BAĞIŞLAYIB\n19.04.2016 Xeyrulla Xəyal\nLeyla və Arif Yunusları aeroportda çoxlu jurnalist yola salıb. Ayrıılanda Leyla xanım və Arif bəy jurnalistlərə kiçik hədiyyələr veriblər. Ən böyük hədiyyə Eynulla Fətullayeva düşüb: Leyla Yunus ona türmə aftafası bağışlayıb.\nAzərbaycan, Без рубрикиArif Yunus, Eynulla Fətullayev, haqqın az, Leyla Yunus\n22.11.2015 Xeyrulla XəyalОставьте комментарий\nARİF YUNUSU ŞƏXSƏN İLHAM ƏLİYEV QARŞILAYIB\n12.11.2015 Xeyrulla XəyalОставьте комментарий\nПРИ ВЫХОДЕ ИЗ ТЮРЬМЫ АРИФА ЮНУСА ВСТРЕТИЛ ЛИЧНО ПРЕЗИДЕНТ ИЛЬХАМ АЛИЕВ\nАЗЕРБАЙДЖАНArif Yunus, Ариф Юнус, Leyla Yunus, İlham Əliyev\n«HEÇ VAXT, HEÇ VAXT, HEÇ VAXT…»\n26.04.2015 Xeyrulla XəyalОставьте комментарий\n“SƏN BİR DƏ QAYITMAZSAN…”\nMənim övladım yoxdur və buna görə övlad itkisi barədə nə yazsam, nəinki başqalarını, heç özümü də inandırmayacaq – övlad itkisinin, eləcə də övlad məhəbbətinin nə olduğunu mən bilmirəm. Bəşər dühası bunu öz qəhrəmanının diliylə belə ifadə edir:\n“ Lear. And my poor fool is hang’d! No, no, no life!\nNever, never, never, never, never!..”\n“Sən bir də geri dönməzsən. Heç vaxt, heç vaxt, heç vaxt, heç vaxt…”\nCənab Tofiq Yaqublunun əvəzində prezidentdən onun bağışlanmasını xahiş edən adamları başa düşürəm, ancaq bunu səhv sayıram. Tofiq Yaqublunun əfv xahişini eləmək dolayısı ilə onun cinayət törətdiyini təsdiq etməkdir. “İctimaiyyət”, bəlkə özü də başa düşmədən, ədalətsiz hökmü legitimləşdirir.\nPrezidentə müraciət belə ola bilərdi: “Cənab prezident! Siz Tofiq Yaqublunu qisas üçün türməyə salmısınız. Bunu başa düşürük. Ancaq cənab Yaqublunun nəslini kəsmək fikriniz yoxdursa, onu buraxın. Qisasınızı onsuz da almısınız”.\nBütün başqa formalarda müraciət Yaqublunun cinayət törətdiyini təsdiq edir.\nMüstəbid hakimlər hamısı kinli, qisasçıdır, hakimiyyətdə oturduqları müddət artdıqca, kinləri, qisasçılıqları daha da artır, çünki kölgələrindən də şübhələnirlər.\nAzərbaycan hakimiyyətini bu müstəbidlər içində fərqləndirən onun sadizmidir. Hakimiyyət İnsan nalələrindən həzz alır. Axı məhkumlar özləri ağlamasalar da, onların anaları, bacıları uşaqları ağlayırlar. Və hönkürtülər, nalələr hakimiyyətə ləzzət verir. Bu, klinik haldır, psixi sağlamlıq problemidir. Ancaq sağlam hakimiyyət Leyla Yunusu ya Xədicə İsmayılı damda çürütməz.\nİntiqam Əliyevdən qisas alırdılarsa, alaydılar. Ancaq yeddi il yarım iş – bu, sadist ehtirasların doyuulması üçündür. Bunu başqa cür yozmaq mümkün deyil.\nAzərbaycan sadistlər ölkəsidir. Biri tutulanda, polis dəyənəy yeyəndə, minlərlə televizorun qabağında on minlərlə adam xorla deyir: “Canın da çıxsın!”\n“Məmmədrəhim, raykom katibi səni minib çapa bilər?” – Bəxtiyar Vahabzadə 1979-un sonunda ya 80-nin əvvəlində qiyabiçi tələbələrin birindən soruşdu. Yerdən xorla qışqırdılar: “Əlbəttə, çapar!”\nBizdə hamı bir-birini minməyə çalışır. Guya rejimə qarşı olanların çoxu demokrat-zad deyil, sadəcə onlar yerlərini dəyişmək istəyirlər: onlar bellərindəkiləri atıb özləri minmək arzusundadırlar.\n“Qaçın, qarovulçu gəldi, Qoçu oğlu qoçu gəldi!” – bunu gənc İsa İsmayılzədə yazıb. Bizdə qarovulçu, təhkimçi, briqadir, sədr, katib, müvəkkil – hamısı əhalini minib-çapıblar. Əhali də uşağını bir ətək pulla da olsa oxutmağa çalışıb ki, o başqalarını minsin, onu minməsinlər…\nMən Azərbaycan polisləriylə az üzləşmişəm, ancaq briqadir, təhkimçi, sovxoz direktoru, katib görmüşəm. Onlardan bir ayrı vavt. Mən Azərbaycan qatarlarından bir neçə kəlmə yazmaq istəyirəm. Bir vax Tümün-Bakı marşrutuyla Azərbaycan qatarları da gedirdi. Mən bu vaqonda nəinki ayaqyolunda, hətta ayaqyolundan qıraqda da ayağının nəcisə batdığından yazmıram. Bu da ayrı vaxt. Mən ayrı şeyi demək istəyirəm. Azərbaycan qatarına minən kimi bələdçilər pasportunu alıb saxlayırlar. İki gün yarım olursan dustaq. Sənədsiz, hüquqsuz. Azərbaycan torpağına keçən kimi milli rəmzlərlə bəzədilmiş gözəl paltarlar geymiş əsgərlər, zabitlər, gömrükçülər, polislər vaqonlara girib başlayırlar soydaşlarını soymağa…\nAleksey Karamazov bir dəfə deyir: “Mən bəlkə heç allaha inanmıram”.\nMənə hərdən elə gəlir ki, mən Azərbaycanı sevmirəm…\nİndi insan nalələrindən həzz alan hakimiyyətdən Yaqubluya əfv istəmək düzgündürmü? Hünəriniz var, gedin evini alın mühasirəyə, deyin ki, bu kişini qoymarıq qayıda türməyə…\nHərçənd öz işinizdir. Neyləyirsiniz, eləyin. Bir söz idi, dedim. Kimdi mənim sözümə baxan?\n26.04. 2015 Samara\nAzərbaycanBəxtiyar Vahabzadə, Leyla Yunus, Nərgiz Yaqublu, Tofiq Yaqublu, Xədicə İsmayıl, İsa İsmayılzadı\nJURNALİSTLƏRİN QORUNMAĞINA SÖZ YOXDUR…\n22.01.2015 Xeyrulla XəyalОставьте комментарий\n«Azərbaycanda söz azadlığı çox gözəl qorunur. Ən yaxşı jurnalistlərimiz gecə-gündüz qorunurlar».\nАЗЕРБАЙДЖАНKürdəxan türməsi, Leyla Yunus, Merkelin bakıya səfəri, Xədicə İsmayıl\nSƏN GƏLMƏZ OLDUN\n10.01.2015 11.01.2015 Xeyrulla XəyalОставьте комментарий\nLazıma həsr olunur\nSözləri İ. Əliyevin\nMusiqisi İ. Əliyevin\nİfa edir millət vəkili Z. Xanlarova\nOn il bundan qabaq sən gələcəkdin,\nOn il gəldi keçdi, sən gəlməz oldun.\nGəlib qonşuları mələdəcəkdin,\nQonşular kef çəkdi, sən gəlməz oldun.\nSən gəlməz oldun, sən gəlməz oldun,\nBrat, gözləyirəm, sən gəlməz oldun.\nLazım, gözləyirəm, sən gəlməz oldun.\nNiyə unutmusan söylə, əhdi sən,\nGül bayramı oldu, sən gəlnməz oldun.\nLondona, Parisə bəlkə getmisən,\n“Azadlıq” boğuldu, sən gəlməz oldun.\nDeyirdin quş kimi gəlib qonarsan,\nQuşlar qəfəsdədir, sən gəlməz oldun.\nİndi ağzınacan dolub Güzdəxan,\nSusdu Xədicə də, sən gəlməz oldun.\nZalım, gözləyirəm, sən gəlməz oldun,\n10.01. 2015 Samara\nşeirlər 2015Lazım gəlsə, Leyla Yunus, sən gəlməz oldun, Xədicə İsmayıl, İlqar Məmmədov\nИзображение 03.01.2015 Xeyrulla XəyalОставьте комментарий\nАЗЕРБАЙДЖАНAz TV, Leyla Yunus, Xədicə İsmayıl\nQOYUN İLİMİZ MÜBARƏK!\n31.12.2014 Xeyrulla XəyalОставьте комментарий\nVətən oğlu çoban Qara,\nYaxşı baxır qoyunlara.\nBirdir onun məhəbbəti,\nKöklərə, həm arıqlara.\nАЗЕРБАЙДЖАНLeyla Yunus, qoyun ili, Xədicə İsmayıl, İlqar Məmmədov\nAZƏRBAYCANI KEÇƏL HƏMZƏLƏR BÜRÜYÜB…\n29.12.2014 30.12.2014 Xeyrulla XəyalОставьте комментарий\n«Dünyanı keçəl Həmzələr bürüyüb». (Asif Əfəndiyev)\nАЗЕРБАЙДЖАНAsif Əfəndiyev, Eynulla Fətullayev, haqqın az, Leyla Yunus, Xədicə İsmayıl\nИзображение 28.12.2014 Xeyrulla XəyalОставьте комментарий\nАЗЕРБАЙДЖАНazadlıq meydanı, Azadlıq radiosu, Leyla Yunus, Xədicə İsmayıl\n312 977 hits\n“AH, KEÇİR İLLƏR, UNUDULMUR VƏTƏN...”\n"AD GÜNÜ" YOX, "DOĞUM GÜNÜ"!


Orqanlarımı bağışlamağı vəsiyyət etmişəm - Günün Səsi- DEPUTAT AYTƏN MUSTAFAYEVA Orqanlarımı bağışlamağı vəsiyyət etmişəm - Günün Səsi\nOrqanlarımı bağışlamağı vəsiyyət etmişəm- DEPUTAT AYTƏN MUSTAFAYEVA\n0\t01 Oktyabr 2019 10:30\n“3 il olar ki, ikinci dəfə ailə həyatı qurmuşam”\n“Açıq deyirəm: elə deputatlar var ki, onları üzdən tanımıram”\nMilli Məclisin deputatı, AMEA İnsan Hüquqları üzrə Elmi-Tədqiqat İnstitutunun direktoru Aytən Mustafayeva Modern.az-a geniş müsahibə verib.\n– Aytən xanım, ilk dəfə sizinlə 2014-cü ildə görüşmüşdük. Xeyli vaxt keçib. Müsahibə üçün xeyli yeni mövzular da var.\n– Nə gözəl! İlini belə unutmuşam. Əslində, həyat özü mövzuları qarşımıza çıxarır. Biz də məcbur olub müzakirə edirik.\n– Siz həm deputat, həm də alim kimi insan hüquqları ilə məşğulsuz. Bildiyiniz kimi, bir çox qanun layihələri də insanların hüquqları ilə bağlı olur. Hazırda bu sahə üzrə hansı işləri görürsüz?\n– Gördüyümüz işlər çoxşaxəlidir. Hələ ikinci dəfə deputat seçiləndə qeyd etmişdim ki, hədəfim əlillərin problemi ilə bağlı olacaq. Bu, cəmiyyət üçün böyük problemdir. Həm cənab Prezident, həm də Birinci vitse-prezident çox sağ olsun ki, əlillərlə bağlı işlərə dərhal reaksiya verdilər. Hamımıza bəllidir ki, şəhərdə bəzi səkilər elə düzəldilmişdi ki, ahıllar nəzərə alınmırdı. Sonradan məlum oldu ki, ahıl insanlar, arabada olan uşaqlar yeraltı keçidlərdən, səkilərdən istifadə edə bilmir. Ona görə də bu məsələlər tənzimləndi. Məsələn, şəhərdə imkan yoxdur ki, mən əlil arabasında evimdən çıxıb xəstəxanaya gedim. Birincisi evdən düşməyim problemdir. Məsələn, mən birinci mərtəbədə, yaxud da həyət evində yaşayıramsa, evdən çıxmağım rahatdır. Bəs avtobusa necə minim?! Yolun o biri tərəfində avtobusa minməliyəm deyə yolu necə keçim?! Bu problemlər həm gözdən, həm də ayaqdan əlil olan insanlara aiddir. Biz bu məsələni müzakirəyə çıxaranda dərhal Milli Məclis reaksiya verdi. Daha sonra bu məsələni institutda da qaldırdım. İnsan Hüquqları İnstitutunun girişində panduslar və lift yox idi. Akademiyanın rəhbərliyi sağ olsun ki, institutda lift quraşdırılmasına, pandus salınmasına yardımçı oldu. İnstitutda əlilərin hüquqları ilə bağlı kafedra da açılıb. Mosvadakı humanitar universitetlə əməkdaşlığımız var. Hətta bir neçə nəfər əlil vətəndaşımız var ki, həmin universitetdə qiyabi təhsil alıblar. Onlar azərbaycanlıdırlar.\n– Bu gün sadaladıqlarınız problemlər arasında əlillərin işlə təmin olunması da dayanır. Hələ də cəmiyyətdə əlillərə iş vermirlər. Bu məsələlər necə tənzim olunmalıdır?\n– Bir çox əlil insanlar var ki, hazırda işlə də təmin olunublar. Həmin insanlar mənim üçün qəhrəmandırlar. Onlardan bir neçəsinin adını da çəkə bilərəm. Paralimpiya komitəsinin şöbə müdiri Kamal Məmmədov var. Eyni zamanda, Vüsalə Kərimova ASAN Xidmətdə çalışır və aktiv xanımdır. Həm də bu xanım rəqqasədir. Tək yaşayır, özünə ev və maşın alıb. Maşını belə özü idarə edir. Əliliyi özü üçün əngəl hesab etmir. Həyatını yaşayır. Bu nümunədir. Bunlar örnək kimi göstərilməlidirlər. Çox vaxt sağlam insanlar bu cür nikbin olmur. Açıq deməliyik. Gün ərzində nə qədər zarıyan, gileylənən, lakin əli, ayağı yerində olan insanlar var.\n– Aytən xanım, neçə vaxtdır ki, sizin də ayağınızda problem var. Tam olaraq yeriyə bilmirsiz. Yeriyə bilməmək siziqorxutmur ki?\n– Güclü stres keçirəndən sonra ayaqlarımda problem yarandı. Heç demə, bu problem 5 il ərzində inkişaf edib. Müalicə alsam da, ayağımın axsamağı ilə barışmalıyam. Vəssalam! Bu mənim üçün bir risk idi. Toxun acdan xəbəri olmadığı kimi, sağlamın da xəstədən xəbəri olmur. Mənim üçün ən böyük çətinlik pilləkənləri addımlamaqla başladı. Bu zaman hündürdaban ayaqqabılardan imtina etdim. Səkilərə çıxmaq da mənim üçün çətinləşdi. Bayaq dediyim kimi, yaxşı, bəs yaşlı insanlar bu səkilərə necə qalxsınlar?!\n– Təəssüfedici haldır ki, əngəlli insanları çox zaman aşağılayanlar da olur. Siz belə bir situasiya ilə nə zamansa qarşılaşmısız?\n– Mən də o halı yaşadım. Düzdü, mənim vəziyyətim elə oldu ki əlil arabasına oturmadım. Nə olsun ki, köməkçimin əlindən tutub yeriyirəm. Əsas odur ki, güclə də olsa gedirəm. Bir dəfə İstanbuldan gəlirdim. Təbii ki, mənim üçün trapla düşüb- çıxmaq çətin idi. Ona görə də düz bir şey sifariş verdim. Bir də gördüm ki, bunu sifariş verən təkcə mən deyiləm, kimsə də mənimlə təyyarəyə qalxır. O, avropalı idi və arabada qalxırdı. Təyyarənin salonuna daxil olarkən gördüm ki, paralimpiyaçı Kamal Məmmədov onu qarşılayır. Heç demə, mənimlə birgə salona daxil olan hansısa paralimpiya komitəsinin sədri imiş. Səhəri isə istitutumuzun təşkil etdiyi konfrans vardı. Həmin adam da orda idi. Onunla görüşüb söhbət etdik. Bu cür insanlar mənim üçün həyata vurğunluq nümunəsidir. Bu insanları tanıdığım üçün Allahıma şükürlər edirəm. Bu insanlar mənim üçün çox böyük qüvvə və dəstəkdir. Düzdü, tədbirlərin bir hissəsinə gedə bilmirəm. Çünki mənim üçün uzaq məsafəyə getmək çətindir. Bəzi insanlar vəziyyətimi başa düşür. Hərdən fikirləşirəm ki, əlil arabasında olsaydım, daha rahat gedib çata bilərdim.\n– Özünüz demişkən, nə yaxşı arabadan istifadə etmirsiz? Bəlkə hər hansı qorxu var içinizdə?\n– Heç bir qorxum yoxdur. Arabanı özümə ona görə rəva bilmirəm ki, otursam, daha da zəifləyəcəm. “Ay aman, kimsə məni belə görüb nəsə fikirləşər” kimi hallar məndə yoxdur. Hətta Milli Məclisə də axsaya-axsaya daxil olanda bəziləri “vay-vay sənə nə olub?!” deyiblər. Təəssüf ki, bəzilərində bunu görməzliyə qoymaq mədəniyyəti yoxdur. Araba ilə gedənlər mənə üzləşdikləri halları danışıblar. Onları çox yaxşı başa düşürəm. Bir hadisəni danışım sizə. Mənə bir məsələ çox pis toxundu. “Günaydın” restoranında həmin əlil insanlarla görüşməli idik. O restoranı ona görə seçmişdik ki, girişdə pandus vardı. Həmin insanlarla görüşən zaman danışırdılar ki, “bulvara çıxıb gəzəndə bir çoxları bizi görən kimi qulaqlarını çəkib “Allah uzaq eləsin!” deyirlər. Hətta pul uzadanlar da olur. Axı niyə pul uzatmalıdırlar. Axı biz işləyirik!”\n5-6 il bundan qabaq yol polisi bulvarda əlil arabasında gəzənlərə “siz burdan getsəz yaxşıdır” deyirdi. İndi belə hallar yoxdur. Halbuki, xarici ölkələrdə belə hallara rast gəlmək qeyri-mümkündür. Bəzən Londonda olarkən adama elə gəlir ki, millətin yarısı arabada oturub. Ayağı burxulan, kilosu çox olan da arabada oturur. Ona görə də əlillərin hüquqları ilə bağlı məsələni parlamentdə qaldırdım. Hətta çıxışlarımın birində Oqtay müəllimə də müraciət edərək, “Milli Məclisdə bəzi vətəndaşların hüquqları pozulub” dedim. Oqtay müəllim mənə tərs-tərs baxdı ki, görəsən bu nə danışır? Çünki əlillərin parlamentə girib-çıxmağa imkanı yox idi. Mənim özümə də pilləkənləri çıxmaq çətindir. Düşündüm ki, əgər mən belə qalxıramsa, əlil insanlar necə qalxsın?! Çox sağ olsun parlament rəhbərliyi ki, bu məsələyə dərhal reaksiya verdi. AXC-nin 100 illiyi ərəfəsində dünya parlament nümayəndə heyətinin üzvləri Milli Məclisə gəlmişdilər. Avstriyadan gələn deputat arabada idi. Nə yaxşı ki, zamanında Milli Məclisdə pandus məsələsi həll edildi. Ancaq bəzi yerlərdə quraşdırılan pandusların ölçüsü düz deyil. Yeraltı keçidlərdə pandusları çox dik quraşdırıblar. Çox dik olanda ana arabada uşağını düşürəndə aşıra bilər. Ona görə də çox zaman başqalarından xahiş edilər ki, uşaq arabalarını düşürsünlər. Belə olan halda, sağlam adam şikəst ola bilər. Digər toxunmaq istədiyim məsələ danışan işıqforlarla bağlıdır.\n– Bu da kütləvi deyil. “28 may” metrostansiyasının çıxışındakı dayanacaqda danışan işıqforlar var.\n– Bilirəm. Hətta təkcə danışan işıqforla bitmir axı. İşıqfora çatmaq lazımdır. Onun üçün sarı yol olmalıdır ki, gözdən əlil insanlar onu hiss edə bilsin. Hətta işıqforda səslənən səs də yaxşı olmalıdır. Tinlərdə “dayan”, “get” məsələləri də elə olmalıdır ki bu adam hansı tərəfə getməli olduğunu bilsin. Əlillərin məşulluğu ilə bağlı kitabım da çıxıb. O demək deyil ki, əlillər heç nə bacarmır. Onların da çox yaxşı məşğuliyyətləri olur. 20 yaşım vardı. Gənc idim. Rəhmətlik həyat yoldaşım Rövşən Mustafayev jurnalist idi. “Korlar cəmiyyəti” haqqında material yazırdı. Cəmiyyətin “Nizami” metrostansiyasının yanında klubu vardı. İlk dəfə məni ora o apardı. Onlar necə oynayıb-çalırdılarsa, həyat eşqlərinə heyran oldum. Adi insanlar onlar kimi hissiyatlı olmur. Onların öz üstünlükləri var. Hamımız eyni ölkənin vətəndaşıyıq. Hər birimiz üçün şərait yaradılmalıdır ki, həyatını yaşasın. Övladlarımıza uşaqlıqdan belə insanların olduğunu sağlam formada izah etməliyik. Hətta bağçalarda da bu cür uşaqlar birgə təhsil almalıdırlar. Başa düşürəm ki gözdən əlil uşaqlarla ayrıca müəllimlər məşğul olmalıdır. Ancaq nə olsun ki, ayağı yerimir, o da digər yaşıdları ilə birgə bağçaya gedə bilər.\nBir dəfə mənə Astara rayonundan müraciət daxil olmuşdu. 4 uşaq lal-kar idi. Valideyn rayonda internat məktəbinin olmadığını, onları təhsil alması üçün Bakıya gətirmək istədiyini demişdi. Bu cür ailələr o uşaqları necə Bakıya gətirsin?! Ona görə də elə tipli məktəblər hər region üçün olmalıdır. Bu da çoxşaxəli problemdir. Bu insanlar gələcəkdə ələbaxımlı olmamalıdırlar. Gələcəkdə işləyib pul qazanmağı bacarmalıdırlar. Son illərdə bu səpkidə işlər aparılır. Cənab prezidentin tapşırığı ilə Əmək və Əhalinin Sosial Müdafiəsi Nazirliyi xeyli işlər görür. ABAD və DOST mərkəzləri bu işlərə xidmət edir.\n– “Reproduktiv sağlamlıq haqqında” qanun layihəsi və “Orqan transplantasiyası haqqında” qanun layihəsi artıq parlamentin gündəliyinə salınıb. Siz də bu qanun layihələrinin işlək olmamasına etiraz edirdiniz…\n– İndiyə kimi bizdə transplantasiya ilə bağlı qanun layihəsi olmayıb. Bu anormallıqdır. Transplantasiya əməliyyatları aparılır, ancaq qanun yoxdur. Belə anlaşılır ki, bu işlər qanunsuz formada həyata keçirilib. İkincisi, bunlar tənzimlənməlidir. “Qara bazar” var. Onun qarşısını almalıyıq. Orqan o insandan götürülə bilər ki, şəxsdə beyin ölümü mövcuddur. Onu aparata qoşurlar və onun qan dövranı davam edir. Qısa zaman müddətində o adamdan orqan götürülə bilər. Bizdə də bu qanuni formada olmalıdır. İspaniyada hər vətəndaş potensial donordur. Onlarda donorluq problemi yoxdur. Kimisə oğurlayıb ciyərini kəsmək real deyil. Yalnız sağlam insanı komaya salıb orqanını götürə bilərlər. Beyin ölümünü həkimlərdən ibarət ekspertiza təyin etməlidir. Beyin ölümü təsdiqləməsə, bu mümkün deyil. Bizdə bu sahədə hələ ki mədəniyyət yoxdur. Təbliğat aparılmır.\n– Orqan bağışlanmasızdan söz açdınız. Həmkarınız Qənirə Paşayeva orqanlarını bağışlayıb. Siz də bağışlamısız?\n– İnsan ruh və bədəndən ibarətdir. Mən öləndən sonra ruhum çürüməyəcək, bədənim çürüyəcək. Mən də vəsiyyət etmişəm ki, orqanlarımı bağışlayıram. Bizdə meyiti yararaq orqanın götürülməsini dini cəhətdən qadağan edirlər. Halbuki bunun dinə dəxli yoxdu. Xəstənin yarılması səhiyyənin inkişafı üçün lazımlıdır. Diqanoz doğru qoyulmalıdır. Atam dünyasını həkim səhlənkarlığından dəyişdi. Atamın ağciyərinə su yığılmışdı. Vərəm dispanserinə göndərdilər. Orada da suyu çəkdilər və həmin gecə rəhmətə getdi. Növbədə bir həkim də yox idi. Telefonla dedi ki, filan iynəni vurun, vəssalam. Sadəcə, səhlənkarlıq idi. Bu gün şükürlər olsun ki, parlamentdə normal düşünən həkim deputatlar da var. Biz hamımız potensial xəstəyik. Həkim də, deputat da sabah yataqda ola bilər. Sadəcə, fikirləşməliyik ki, son məqam çatanda hansısa işin qulpundan yapışmaq lazımdır. Xəstə insanların yaşamasına fayda verək. Qanunları qəbul edək ki onlara riayət olunsun. Səhiyyə Nazirliyində normativ baza hazırlanmalıdır. Deməklə deyil. Bizdə savadsız hüquqşünaslar da var. Necə olur ki, biz xəstəxanaya gedirik və qarşımıza 8 nömrəli şriftlə yığılımış müqavilə qoyurlar və qol çəkdirirlər. Sonra da pul ödəyib içəri keçirik. Orada da yazırlar ki, “biz məsuliyyət daşımırıq”. Necə yəni daşımırsız?! Necə sən məsuliyyət daşımırsan ki, canımı- sağlamlığımı sənə etibar edirəm. Sən həkimsən Hippokrat andı içmisən. “Maaşımız azdır” deyirlər. Sən Tibb Universitetində oxumağı gözə alanda həkimlərin maaş məsələsindən xəbərin var idi. Yoxsa düşünürdün ki, cibini böyük edəcəksən?! Görünür, bəzi həkimləri ürəkləri bu sahəyə gətirməyib, eləcə qazanmağa gəliblər. Həkim olmaq ürəkdən gələn məsələdir. Ona görə də müasir dövrdə bu sahə biznesə çevrilib. Bəzi həkimlər iki metrlik resept yazırlar. Təbii bunların qarşısı alınmalıdır. “Tibb hüququ”nun müəllifiyəm. Bu ildən Tibb Univeristetində bu dərs tədris olunacaq. İki ildir hüquq kafedrasında da dərs keçilir. Bu sahə üzrə vəkillərə dərs deyirəm. Bu sahə üzrə bilik olmalıdır ki, gedib hüquqlarımızı qoruyaq. Bunlar bir-birilə əlaqəli sahələrdir.\n– Sizin GMO məhsullar haqqında yazdığınız kitabı oxumuşam. O kitabda həyəcan təbili çalmısız. O kitabı oxuyanda 2014-cü il idi. Üzərindən xeyli vaxt keçib. Bu gün nə yediyimizi belə bilmirik. Siz bu barədə nə düşünürsüz?\n– Sözün düzü, mən özüm də bunları bilmirəm. Yeganə özümü qoruduğum məsələ mövsümi meyvə-tərəvəzlərdən istifadə etməkdir. Çalışıram ki, xaricdə yetişdirilən heç nə almayım. Yayda isə öz bostanımda əkdiklərimizlə qidalanıram.\n– Maraqlı gəldi. Hansı məhsulları əkirsiz?\n– Pomidor, xiyar, badımcan, bibər kimi yay məhsullarını öz bostanımda yetişdirirəm. Qarpızı isə heç vaxt vaxtından əvvəl alıb yemirəm. Süni şəkildə şişirdilən məhsullardan uzaq qaçıram.\n– Süni məhsullar arasında “Cola”, “Fanta” kimi içkilər, cipsilər də yer alır. Xüsusən, azyaşlıların həyatı üçün təhlükəli olan bu məhsulları valideynlər özləri alır. Bu məsələdə valideynlərə nə tövsiyə edirsiz?\n– Qonaq getdiyim evdə stolun üstündə “Cola”, “Pepsi” var və uşaqlar da içir, dərhal buna qarşı çıxıram. Oğlanlarım böyükdür, nəvələrim var. Oğlanlarıma 12 yaşından bu içkiləri qəbul etməyi qadağan etmişəm. İndi daha təhlükəli olan enerji içkiləri çıxıb. Uşaqların sağlamlığı məsələsində valideynlər məsuliyyət daşıyır. Yaxşı olar ki, uşaqlar mütləq idmanla məşğul olsunlar və bu ancaq güləş və futbolla bitməməlidir. Digər idman növləri ilə də məşğul olmaq lazımdır. Əsgər gedən oğlanlarımıza fikir verin. Necə də zəifdirlər. Biz bu barədə fikirləşməliyik. Məktəblərin nəzdində hovuzlar, basketbol zalları olmalıdır. Uşaqlarımız idmanın bu növləri ilə məşğul olmalıdırlar.\n– Bizdən fərqli olaraq avropalılar ucaboylu olurlar.\n– Bu cür hallar çox vaxt genetik də olur. Mənim də mərhum həyat yoldaşımın boyu hündür olub deyə uşaqlar da ucaboyludur. Ancaq genetikaya çox da bağlı qalmadım. Oğlanlarımı idmana qoydum ki, sağlam olsunlar\n– Aytən xanım, seçicilərlə görüşə bilirsizmi?\n– Onlar mütəmadi olaraq bura gəlirlər. Hər gün seçicilərdən məktublar alıram. Hər bir məsələyə baxılır və cavablar yazılır. Aydın olmayan məsələlər olanda seçicilərlə təkbətək görüşürəm. Şanslıyam ki, mən institutda çalışıram var və görüşmək hər an mümkündür. Əsasən işsizliklə bağlı müraciətlər olur. Çox vaxt pul da istəyirlər. Bank olmadığımı deyirəm. Alim adamam. Çünki hamıya maddi yardım etsəm, maaşım özümə çatmaz. Ancaq aidiyyatı qurumlara yönəldə biləcəyimi deyirəm. Çox vaxt öz tanışlarım vasitəsilə iş tapmağa çalışıram. Bir ailə var: ana iki oğlu üçün iş istəyir. Deməli oğlanın biri boşanıb. Biri ixtisasca həkim, digəri tarixi bitirib. Bu boyda oğlanlar üçün ana iş axtarır. Bu oğlanlar oturub evdə ana iş üçün çöllərə düşüb. Bu cür hallara çox pis baxıram. Həkim oğlana firma işi tapdıq. Ancaq o işi qəbul etmədi. Düzü, sonra necə kömək edəcəyimi bilmədim.\n– Bəzi deputatların var-dövləti ilə bağlı elə siyahılar açıqlanır ki, aləm bir-birinə dəyir. Sizin də haqqınızda belə xəbərlər yayılmışdı. Bütün var-dövlətiniz siyahıya alınmışdı. Seçici də bu cür xəbərləri oxuyub deyir ki aha, deputatın bu boyda biznesi var, niyə bizə nəsə verə bilməz?\n– Təəssüflər olsun ki, haqqımda elə siyahı hazırlamışdılar ki… O siyahıya baxanda deyirdim ki, kaş biri doğru olaydı!.. Bir evim var, çalışdığım isntitutla üzbəüzdür. Orada yaşayıram. Mənə bir köşk də versələr, onu işlədə bilməyəcəm. Nə rəhmətlik yoldaşım bacarırdı, nə də mən bacarıram. Belə işlər mənlik deyil. Heç yoxumdur da… Bircə Nardaranda bağımız var. O da çoxdanındır. Pulum olsa, o bağda imarət tikərəm.\n– Siz danışdıqca hiss olunur ki, bu instituta çox bağlısız. Bu qədər bağlılığın səbəbi nədir?\n– 20 ildir ki, burda çalışıram. Lap ilk qurulan günlərdən… Bu bina yenidən tikilib və hər şey gözümün qarşısında baş verib. İnsan hüquqları hamımız üçün yenidir. Şərqşünas olmağıma baxmayaraq, namizədlik dissertasiyam Dağlıq Qarabağ konflikti zamanı dinc əhalinin hüquqlarının pozulması haqqında olub. Universitetdə beynəlxalq hüquq üzrə imtahan vermişəm. Burada çalışa-çalışa insan hüquqlarını öyrənmişəm. Burada Rövşən Mustafayev məktəbini keçmişəm. Bunu demək lazımdır. Ümumiyyətlə, həyatın nəbzini tutmaq lazımdır. Baş verənlərə biganə yanaşmaq olmaz. Bu gün mənim üçün ən böyük məsələ süni intellekt və insan hüquqlarıdır.\n– Yeri gəlmişkən, dünya süni intellektə doğru can atır. Məşhur robot Sofiyanı yəqin ki, xatırlayırsız. Dünya bunu qəbul etməklə sanki gələcək insanları robotlaşmaya doğru istiqamətləndirir…\n– Əlbəttə, beynəlxalq qurumlar artıq süni intellektə çox dəyər verirlər. Onlar robota hüquq verirlər. Bu o deməkdir ki, mən öz telefonuma, kompüterimə hüquq verirəm. Hətta, Sofiya dediyiniz robota Səudiyyə Ərəbistanında hüquq verdilər. Bu anormallıqdır. Ona görə də qadınlar buna etiraz etdilər. Dedilər ki, “necə ola bilər ki, bizim cəmiyyətdə qadınlar kişilərin qarşısında başıaçıq gəzə bilmir, ancaq Sofiya görüşlərə başıaçıq getdi”. Bu o deməkdir ki, bu kompüterin xanım olduğuna inanırıq. Bu qadın deyil, kompüterdir. Sadəcə əyninə paltar geyindiriblər. Bu o deməkdir ki, ya cəmiyyət dəli olub, ya da insanlar kütləvi şəkildə psixozdur.\n– Ancaq dünyanı idarə edənlər Sofiya kimi robotların yaradılmasında maraqlıdır.\n– Təbii. Birincisi, insanların sayını azalmaq dünyanı idarə edənlərin əsas məqsədidir. Su, ərzaq qıtlığı və sairəyə görə.\nEynicinsli nikahlar da kütləviləşir. Bunların hamısı düşünülmüş şəkildə həyata keçirilir. Ona görə də ağıllı adamlar buna qarşı çıxmalıdır. İkincisi, süni intellekt problemlər yaradır. Süni intellektlə bağlı qanunvericilikdə qanunlar, maddələr qəbul etməliyik. Məsələn, insan idarə etməyən maşınlar yaradırlar. Sürücü oturur, maşın özü idarə olunur. Sabah bu maşın kimisə vursa, kim məsuliyyət daşıyacaq? Maşını istehsal edən firma, proqramı yazan proqramist yoxsa, bu maşını alan sürücü nə edəcək? Burada məsuliyyət məsələsi var. Bunun məsuliyyət məsələsi qanunvericilikdə əks olunmalıdır.\n– Söhbətin əvvəlində ayağınızda yaranan problemin böyük stres nəticəsində baş verdiyini qeyd etdiz. O böyük stres nə ilə bağlı idi?\n– Mənim ayaqlarımda yaranan problem həyat yoldaşım dünyasını dəyişəndən sonra üzə çıxdı. 2009-cu il idi. Heydər Əliyev Fondunun tədbirində iştirak edirdim. Orada dayananda hiss etdim ki, ayağım keyiyib. Elə bildim ki, ayaqqabı narahat edir, ancaq bir neçə dəfə təkrar olunandan sonra başqa məsələ ortaya çıxdı. Dəfələrlə müxtəlif həkimlərin qəbulunda oldum.\n– Hansı diaqnozu qoydular?\n– Həmin vaxtlarda diaqnoz qoyulmadı. İl yarımdan sonra lazımi həkimin qəbuluna düşdüm. O mənə diaqnoz qoydu. Bu da stresdən yaranıb.\n– Ancaq mən elə bilirdim ki, siz bu problemlə adınıza çıxarılan saxta siyahıdan sonra üzləşmisiz.\n– Qətiyyən! Mən o məsələyə heç vaxt əsəbləşməmişəm. Onlar mənim üçün kiçik şeylərdir.\n– Ancaq siyahıda adamın başını döndürən xeyli var-dövlət əks olunmuşdu.\n– Bircə xoşuma gələni ekzotik heyvanlarla bağlı idi. Deyirəm kaş ki, ekzotik heyvanlarım olaydı… Cəmi bir balaca ev itim var. Adı da Çarlidir.\n– Həm institutda çalışırsız, həm parlamentin deputatısız, həm də müxtəlif xarakterli seçicilərlə görüşlər keçirirsiz. Təbii, evin də qayğıları var. Bu qədər işlərin içərisində lider qadın olmaq çətindirmi?\n– Mənim üçün işləmək çətin deyil. Yaradıcı insan olduğumdan işimi sevirəm. Bir problemim ayağımdır. Yalnız o mənə mane olur. Çox şadam ki, Milli Məclisin deputatı oldum və imkan yarandı ki, burada hazırladığımız məsələləri parlamentdə müzakirəyə çıxaraq, ekspertlərin ixtiyarına verək. Pafoslu səslənməsin. Kiçik də olsa, vətəndaşlıq borcumu yerinə yetirirəm.\n– 2010-cu ildə ilk dəfə namizədliyinizi verərkən sizin üçün çətin dövr idi. Həm həyat yoldaşınızı itirmişdiz, həm də parlamentə təkbaşına namizdəliyinizi vermişdiz. Ancaq sonda o çətinlikləri geridə qoymağı bacardız. Sizə güclü qadın da demək olar. Razısızmı?\n– Mənim başqa əlacım yox idi. Başımı nə iləsə qatmalı idim. Ona görə də özümü tamamilə işə həsr etdim. İkincisi, Allah yoldaşıma rəhmət eləsin. O mənə 2008-ci ildə doktorluğu qazanmağım üçün bioetika haqqında mövzu verdi. O mövzu məni transplantasiya ilə, tibbi hüquqla məşğul olmağa gətirib çıxardı.\n– Belə deyək də, bu gün də rəhmətlik həyat yoldaşınızın haqqını çiyinlərinizdə hiss edirsiz.\n– Həmişə hiss etmişəm. Bəlkə də bunu demək bir alim üçün qəribə səslənə bilər. Mənə elə gəlir ki, indi də hansısa fikirlər mənə rəhmətlik həyat yoldaşımdan gəlir. Mən Rövşən Mustafayev məktəbini keçmişəm. Bu böyük məktəbdir. Həyat, elm, rəhbərlik məktəbi, insanlarla danışmaq, ünsiyyət qurmaq məktəbi…. Rövşən müəllim, xarici dil bilməyə-bilməyə ATƏT-in, BMT-nin Avropa Şurasının rəhbərləri ilə gözəl dostluq münasibətləri qurmuşdu.\n– Sağlığında sizin deputat olmaq arzunuzdan xəbəri vardı?\n– Hər halda, xəbəri olsaydı, sizə dəstək olardı.\n– Buna şübhə etmirəm. Bir dəfə zarafatla dedi ki, “sən elə yaxşı danışırsan ki, səndən yaxşı deputat çıxar”. Özü də bilirdi ki, mən aktiv adamam. Biz birgə olanda böyük işlər həyata keçirmişik.\n– Özünüz də sosial şəbəkələrdə aktivsiz. Açıq deyəcəm: deputatlara münasibət birmənalı deyil. Səbəblər də çoxdur. Sizcə, insanlar nə dərəcədə haqlıdırlar?\n– Harasa gedəndə “mən də deputatam” deyən kimi qəribə baxırlar. Ancaq nə edək?! Çalışaq ki, bu şərəfli ada ləkə vurdurmayaq. 125 nəfər deputat var. Kimsə durub hamının yerinə cavab verə bilməz. Açıq deyirəm sizə: elə deputatlar var ki, onları üzdən tanımıram.\n– Elə bəzi həmkarlarınız da siz deyəni deyir: “Filan deputatı tanımıram”.\n– Ancaq aktiv deputatlarımız da var. Onları tanımamaq olarmı?! Cəmiyyət də onları tanıyır. O tip deputatlarla fikir mübasiləsi aparırıq, məsələləri müzakirə edirik, hanısa məsələlərdə bir mövqedən çıxış etməyə çalışırıq ki, fikrimizi çatdıra bilək. Hesab edirəm ki, deputatlar daha çox işgüzar adamlardan ibarət olacaq. Yeni və savadlı fikirlərə ehtiyac var. Eşidəndə ki kimsə nəsə edib, bir deputat olaraq pis oluruq. Bu xalqın etimadıdır. Onu ucuz saymaq olmaz. Bəzən biz də səviyyəsizlikdən, savadsızlıqdan utanırıq.\n– Bəzi həmkarlarınızın nə vaxtsa pis hərəkətlərinə görə deputat olduğunuza peşman olmusuzmu?\n– Heç vaxt peşman olmamışam. Sadəcə ürəyimdə, peşman oluram ki, onlar deputatdılar.\n– Təbii savadlı və xalqın dərdinəyanan deputatlarımız da var.\n– Deyərdim ki, savadlı deputatlar daha çoxdur. Sadəcə bəziləri də olmasa, cəmiyyət darıxar. Gözmuncuq hər sahədə olduğu kimi, deputatlar arasında da olur.\n– Aytən xanım, gəlin bir məsələni normal müzakirə edək. İnsan müəyyən yaşdan sonra tək yaşaya bilmir. Çox vaxt 20-30 yaşında olanda insan ailə haqqında düşünmür. Ancaq 40 yaşdan sonra 4 divar insanı sıxır. Bir həmdəmə ehtiyac duyulur. Heçmi həyatınızda sizə mənəvi dəstək olacaq həmdəm çıxmadı?\n– 3 il olar ki, ikinci dəfə ailə həyatı qurmuşam. 40 yaşım olanda həyat yoldaşımı itirdim. Rövşəni itirəndə təkcə həyat yoldaşımı yox, həmfikrimi, həmdərdimi itirdim. Bu çox çətin məsələdir. Özü pis xəstə olduğunu hiss edirdi. Mənə deyirdi ki, “mən öləndən sonra sən təkcə tənha qalmayacaqsan, həm də boşluq hiss edəcəksən”.\n– Bəzi kişilər olur ki, ölüm ayağında həyat yoldaşına “məndən sonra tək qalma, ikinci həyatını qur”deyirlər. Rövşən müəllim belə vəsiyət etmişdi?\n– Xeyr. Bu haqda danışmırdıq. Ümumiyyətlə, Rövşən müəllimin ölümünü belə yaxına buraxa bilmirdim. Ona nəsə olacağını qəbul edə bilmirdim. Ancaq Allahın işini bilmək olmur. İkinci əməliyyata hazırlaşırdıq… Saat 7-də əməliyyat olmalı idi, saat 4-də hər şey bitdi… Bu həyatın mənə göstərdiyi ən böyük dərsdir… Nə edirsən et, əgər Allahın qərarı varsa, qabağında hər şey acizdir…\n– Sevdiyin insan dünyadan köçəndən sonra dörd divar insana boş gəlir\n– Hər şey insanı sıxır. Çox vaxt övladlarına da hər şeyi açıb danışa bilmirsən.\n– Olur, ancaq səni tam olaraq başa düşməzlər… Böyük oğlum bizimlə getmişdi. Kiçik oğlum burda qalmışdı. Kiçik oğlumu əməliyyatdan sonra atasının yanına gətirmək fikrim vardı. O da olmadı. Atasının ölüm xəbərini eşidəndə heç nə demədi. Birbaşa Mirmövsüm ağanın evinə getdi. Biz rəhmətliklə o evə tez-tez gedirdik. Uşaqlar da o boşluğu hiss edir. Təbii ki, ataları yadlarından, ürəklərindən çıxmır. Birinin 19, o birinin 14 yaşı vardı. Böyük oğlum çalışırdı ki, institustu tez qurtarsın və diplomu atasının 50 illiyinə təqdim etsin. Ancaq atası 50 yaşına qalmadı. 49 yaşının içində rəhmətə getdi. Rövşənin dünyadan getməsi hamımız üçün zərbə idi. Nə isə… Bu həyatdır…\n– Səhv etmirəmsə, övladlarınız xaricdə yaşayır. Alışa bilirlərmi yad mühitə?\n– Böyük oğlum burda iş qurub. Bir ildir ki, Bakıdadır. Kiçik oğlum isə Londonda memarlığı bitirib. Ancaq övladlarım da mənim kimi xaricdə qala bilmirlər. Biz nəsillikcə Bakıya bağlı insanlarıq. Atam Sovetlər dövründə Sovet səfirliyində tərcüməçi kimi çalışıb. İxtisasca şərqşünas olub. 5 yaşımdan Türkiyədə oxumuşam. Atam əsl türk ləhcəsi ilə danışırdı. Atamın adı İnqilab idi, ancaq türklərin inqilab sözündən xoşları gəlmədiyi üçün ona Mustafa bəy deyə müraciət edirdilər..\nBiz hər dəfə məzuniyyət vaxtı anamla Bakıya gələndə dərindən nəfəs alırdım. Uşaq olsam da, burda qalmağımızı çox istəyirdim.\n– Təxminən neçə il Türkiyədə yaşamalı olmusuz?\n– Hardasa 10 ilə yaxın. 1990-cı illərdə bir çoxları ölkəni tərk edirdilər. Biz isə ölkəni tərk etmək barədə düşünmürdük. Mən artıq ailəli idim, övladlarım vardı. Elə bir məqam olmuşdu ki, yoldaşım Rövşən Mustafayevlə getmək barədə düşünmüşdük, ancaq dərhal vaz keçmişdik. Çünki Bakısız yaşaya bilməzdim. Uşaqlarım da xaricdə yaşamaq istəsələr belə, yaşaya bilmədilər. Torpağa bağlılıq başqa şeydir. Onu sözlə ifadə edə bilmərəm.


APA - Hökumət-Vətəndaş Cəmiyyəti Dialoqu Platforması yaradılıb\n09 Sentyabr 2016 / 15:40\nBakı. Ramiz Mikayıloğlu-APA. Bu gün Azərbaycan Respublikasının Prezidenti yanında Qeyri-Hökumət Təşkilatlarına Dövlət Dəstəyi Şurası “Açıq hökumətin təşviqinə dair 2016-2018-ci illər üçün Milli Fəaliyyət Planı”na uyğun olaraq, dövlət qurumları və QHT təmsilçilərinin iştirakı ilə Açıq Hökumətin Təşviqinə dair Hökumət-Vətəndaş Cəmiyyəti Dialoqu Platformasının təsis yığıncağını keçirib.\nAPA-nın məlumatına görə, Şuranın sədri Azay Quliyev deyib ki, Açıq Hökumətin Təşviqinə dair Hökumət-Vətəndaş Cəmiyyəti Platformasının yaradılması təşəbbüsü cəmiyyət üçün vacib əhəmiyyət kəsb edir.\nQHT-hökumət əməkdaşlığı bu gündən yeni mərhələyə qədəm qoyur\nA. Quliyev qeyd edib ki, dialoqa, əməkdaşlıq hər zaman cəmiyyət üçün faydalıdır və bir çox məsələni dialoq yolu ilə həll etmək olar. Platforma informasiya əldə etmək, fiksal şəffaflıq ictimai iştirakçılıq üzrə Azərbaycan hökuməti və Milli Məclislə əməkdaşlı etmək, bu məsələlərlə bağlı hökumətin apardığı islahatlar üzrə tövsiyələr vermək, “Açıq Hökumət” Tərəfdaşlığı Təşəbbüsü çərçivəsində Azərbaycan hökumətinin hazırladığı Fəaliyyət Planının həyata keçirilməsinin monitorinqini aparmaq, “Açıq Hökumət” Tərəfdaşlığı Təşəbbüsündə Azərbaycanın vətəndaş cəmiyyətini təmsil etmək, təşəbbüsdə maraqlı olan dövlət orqanları, yerli vətəndaş cəmiyyəti institutları və beynəlxalq təşkilatlarla, özəl sektor təmsilçiləri ilə əməkdaşlıq və məsləhətləşmələr aparmaq və elektron hökuməti təşviq etmək istiqamətlərində fəaliyyət göstərəcək.\nPlatformaya üzvlük bu təşəbbüsü dəstəkləyən hər bir vətəndaş cəmiyyəti, parlament və hökumət təmsilçiləri üçün açıq olacaq.\nMilli Məclisin Hüquq siyasəti və dövlət quruculuğu komitəsinin sədri Əli Hüseynlinin tədbirdə iştirak etdiyini və parlamenti təmsil etdiyini nəzərə çatdıran A. Quliyev deyib ki, bu, Milli Məclisin Platformanın yaradılmasında maralı olduğunu göstərir. Şura sədri Açıq Hökumət Tərəfdaşlığının Azərbaycan üzrə milli əlaqələndiricisi, millət vəkili Vüsal Hüseynovun da təsis yığıncağında yer aldığını vurğulayıb: “Açıq hökumətdən danışırıqsa, “ASAN Xidmət”i kənara qoya bilmərik. Eyni zamanda Baş Prokuror yanında Korrupsiya ilə Mübarizə Baş İdarəsi, Ədliyyə Nazirliyi, Vergilər Nazirliyi, Maliyyə Nazirliyinin nümayəndələri də tədbirdə təmsil olunurlar. Bu qurumlar bundan sonra tərəfdaş kimi Platformada iştirak edəcək. Biz böyük komanda ilə bu Platformanın təsisçiləri olacağıq. Bu gündən QHT-hökumət əməkdaşlığı yeni mərhələyə qədəm qoyur”.\nƏ. Hüseynli ölkənin üzləşdiyi yeni iqtisadi şəraitdə bu cür platformanın, dialoqun mühüm əhəmiyyət kəsb etdiyini söyləyib: “Hökumət və vətəndaş cəmiyyəti arasında dialoq Milli Fəaliyyət Planında da əksini tapıb. Bu, islahatlarla bağlı əməkdaşlığı da özündə ehtiva edir. Bu gün tədbirdə iştirak edən nazirliklər və dövlət qurumlarının nümayəndələri rəhbərlərinin tapşırığı ilə burada iştirak edirlər. Məqsəd yeni əməkdaşlıq formatının qurulmasıdır. Milli Məclisdə iqtisadi islahatlarla bağlı qanunlar qəbul edilir, ancaq vətəndaş cəmiyyəti ilə bu sahədə əməkdaşlığımız effektiv deyil. Bu baxımdan bu gün imzalayacağımız Memorandumla bu sahədə biz də üzərimizə məsuliyyət götürəcəyik”.\nV. Hüseynov Azərbaycanın Açıq Hökumət Tərəfdaşlığına 2011-ci ildə qoşulduğunu və bu təşəbbüsün uğurla həyata keçirildiyini xatırladıb. O, Platformanın yaradılmasının əhəmiyyətli olduğunu bildirib.\nMüzakirələrdən sonra tədbir iştirakçıları Açıq Hökumətin Təşviqinə dair Hökumət-Vətəndaş Cəmiyyəti Dialoqu Platformasının yaradılması barədə Memorandumu imzalayıblar.\nXarici QHT-lərin Azərbaycanda filial və ya nümayəndəlik yaratması qaydası dəyişib\nAzərbaycanda QHT üçün yeni illik maliyyə hesabat formaları müəyyənləşdirilib\nQHT-lər üçün məlumatlandırma sessiyası keçirilib - FOTO\nSabahın hava proqnozu: Leysan yağacaq, dolu düşəcək - XƏBƏRD...\nŞirvanda itkin düşdüyü bildirilən 18 yaşlı oğlan tapılıb - Y...\nCəlilabadda yük maşını dərəyə yuvarlanıb, ölən var...


İTV-dən Elnur xəbəri » Qadin.Net ~ İlk milli qadın portalı\nElnur Hüseynovun Azərbaycanı builki "Eurovision"da təmsil edəcəyi xəbərləri öz təsdiqini tapır.\nANS PRESS-in məlumatına görə, İTV bir müddət əvvəl bu məlumatı təkzib etsə də, bu barədə öz saytında xəbər yerləşdirib. Beləki, real namizədlər arasında Elnurun da adı var.\nMəlumatda bildirilir ki, 13 Mart 2015-ci il tarixində Azərbaycanı bu ilki Eurovision Mahnı müsabiqəsində təmsil edəcək ifaçının müəyyənləşdirilməsi üzrə münsiflər heyətinin qapalı seçimi keçirilib.\nİctimai Televiziyanın Baş Direktoru Cəmil Quliyev və nümayəndə heyətinin başçısı Tamilla Şirinovanın da, daxil olduğu münsiflər heyəti ölkəmizi Eurovision Mahnı Müsabiqəsində təmsil etmək uğrunda mübarizə aparan son üç iştirakçıların, Nərminə Behbudova, Nərminə Seyidova və Elnur Hüseynov, arasından ölkənin builki təmsilçisini müəyyən ediblər. Qalib ifaçının adı 15 martda açıqlanacaq.\nXatırladaq ki, Elnur Hüseynov artıq bir dəfə - 2008-ci ildə Azərbaycanı "Eurovision" mahnı müsabiqəsində təmsil edib. O, duet ortağı Samir Cavadzadə ilə dəfə müsabiqəyə qatılan ölkəmizi uğurla təmsil etmişdi.\nElnur Hüseynov: "Eurovision"da Türkiyə üçün də yarışacam"\nYaxşı ki gecdə olsa yadlarına düşdü\nUğurlar olsun .Elnurun yaxşın səsi var.


7 aprel 1959 - Xalq yazıçısı Çingiz Abdullayev anadan olub...\n7 aprel 1906 - Azərbaycanın ilk satirik nəşri olan "Molla Nəsrəddin" jurnalının birinci sayı çapdan çıxıb. Böyük ədib Cəlil Məmmədquluzadənin redaktoru olduğu jurnal 1906-1918-ci illərdə Tiflisdə, 1921-ci ildə Təbrizdə, 1922-1931-ci illərdə Bakıda nəşr edilib. "Molla Nəsrəddin" Azərbaycan xalqının mütərəqqi qüvvələrini öz ətrafında toplamışdı. Jurnalda Ö.F.Nemanzadə, M.Ə.Sabir, Ə.Haqverdiyev, Ə.Nəzmi, M.S.Ordubadi, Ə.Əzimzadə və başqaları fəaliyyət göstərirdilər.\n7 aprel 1930 - Tanınmış jurnalist Azad Şərif (1930 - 24.12.2009) anadan olub. “Azərinform”a (indiki AzərTAc) rəhbərlik edib, “Molodyoj Azerbaydjana” qəzetinin redaktoru olub.\n7 aprel 1959 - Xalq yazıçısı Çingiz Akif oğlu Abdullayev anadan olub. 1988-ci ildə işıq üzü görən “Mavi mələklər” adlı ilk romanı yazıçıya şöhrət gətirib. Sonralar detektiv janrında digər əsərləri ilə dünya miqyasında tanınıb. Ümumilikdə 160-dək roman və povestin, 50-dək ssenarinin, hekayələrin, çoxsaylı publisistik məqalələrin müəllifidir. Əsərləri 30-dək dilə tərcümə olunub, ümumilikdə 26 milyon tirajla nəşr olunub.\n7 aprel 1772 - Fransız filosofu, utopik sosializmin banilərindən biri Fransua Mari Şarl Furye (François Marie Charles Fourier; 1772-1837) anadan olub.\n7 aprel 1883 - İtaliya rəssamı və heykəltəraşı, futurizm cərəyanının banilərindən biri Cino Severini (1883-1966) anadan olub.\n7 aprel 1889 - Çili şairi, ədəbiyyat üzrə Nobel mükafatı (1945) laureatı Qabriela Mistral (Gabriela Mistral - əsl adı Lucila Godoy Alcayaga; 1889-1957) anadan olub.\n7 aprel 1915 - Məşhur Amerika caz müğənnisi Billi Holidey (Billie Holiday - Eleanora Fagan; 1915-1959) anadan olub.\n7 aprel 1920 - Tanınmış hind bəstəkarı Ravi Şankar (1920-11.12.2012) anadan olub. Sitar simli musiqi alətində virtuoz ifaçı kimi tanınıb.\n7 aprel 1939 - Məşhur Amerika kinorejissoru, ssenarist Frensis Ford Koppola (Francis Ford Coppola) anadan olub. "Xaç atası", "Xaç atası-2" flimləri “Oskar” mükafatına layiq görülüb.\n7 aprel 1954 - Tanınmış Amerika və Çin (Honqkonq) aktyoru, rejissor, prodüser Ceki Çan (Jackie Chan - əsl adı Çan Kon San) anadan olub. Filmləri: “Bronksda haqq-hesab”, ”Şanxayda günorta”, “Qadağan olunmuş krallıq”.\n7 aprel 1964 —Məşhur Hollivud aktyoru Rassel Krou (Russell Crowe) Yeni Zelandiyada anadan olub. Filmləri: “Qladiator” (Maksimus, “Oskar”, 2001), “Dənizlərin sahibi”, “İdrakın oyunları”, “Robin Qud” və s.\nbaxılıb: 1394 dəfə


Xəbərlər - POF ilə istiliyi daralan film arasında hər hansı bir fərq varmı?\nPOF ilə istiliyi daralan film arasında hər hansı bir fərq varmı? POF, istilik büzülən film deməkdir. POF-un tam adı çox qatlı ekstrüde poliolefin istilik büzülən filmi adlanır. Orta qat (LLDPE) kimi xətti aşağı sıxlıqlı polietilendən və daxili və xarici təbəqələr kimi ko-polipropilen (PP) istifadə edir. Plastikləşdirmə və dəzgahdan çıxarmaqla, sonra kalıp əmələ gətirmə və film balonu şişməsi kimi xüsusi proseslərdən keçərək əmələ gəlir. İngilis dili adı Polyole fin. Ümumiyyətlə, istiliyi büzülən film POF və ya Polyole fin Shrink Filmdir.\n1. Dondurulmuş qida üçün saxlama müddəti daha uzundur.\n2. Elastiklik və güclü uzanma.\n3. Öz-özünə yapışan funksiyası ilə.\n4. Son dərəcə yüksək parıltı və şəffaflığa malikdir.\n5. Aşağı temperaturda tez qısalır.\n6. Yüksək sürətdə əla sızdırmazlıq. Güclü birləşdirmə qabiliyyəti sayəsində shrink film sənətkarlıq mühitində və maşın mühitində istifadə olunur.\n7. Təhlükəsiz və toksik olmayan: İstilikdə büzülən filmdə istifadə olunan materiallar zəhərli deyil və ABŞ-da sertifikatlaşdırılmış yeganə yaşıl qablaşdırma materiallarıdır.\n8. Yaxşı çeviklik: qablaşdırılmış əşyaların xarici qüvvələr tərəfindən təsirinin qarşısını alın və qablaşdırılan əşyaların qorunmasında rol oynayın. Qablaşdırma dəyəri aşağı, keyfiyyəti də aşağı.\n9. Yüksək büzülmə dərəcəsi: İstilikdə büzülən filmin büzülmə dərəcəsi 75% -ə çata bilər ki, bu da nəqliyyat üçün əlverişli olan bir çox məhsulun kollektiv qablaşdırılması üçün uygundur. Və müxtəlif əmtəələrin büzülmə tələblərinə cavab verə bilər.\n10. Güclü soyuq müqavimət: Mənfi 50 dərəcə Selsi şəraitində belə fiziki xüsusiyyətləri dəyişməyəcək, bu səbəbdən dondurulmuş qidaların qablaşdırılması və daşınması üçün əlverişlidir.\nPVC istilik büzülən filmi müxtəlif sahələrdə məhsulların qablaşdırma ehtiyacları üçün uyğundur. Tək və ya kiçik kolleksiya qablaşdırma və ya böyük qab qablaşdırma üçün istifadə edilə bilər. Bu dəftərxana ləvazimatı, oyuncaqlar, toxuculuq, kağız məhsulları, içkilər, dərman, dil və oluk döşəmə üçün istilik azaldıcı qablaşdırma, aparat texnikası və s. Üçün istifadə edilə bilər. İstilik büzülən film ən çox istifadə olunan və sürətlə inkişaf edən yeni ekoloji cəhətdən təmizlənmiş şrinkdir. real dünyada film.\nYüksək şəffaflığa, yüksək büzülməyə, yüksək möhkəmliyə, yüksək istilik sızdırmazlıq performansına, antistatik, mükəmməl soyuq müqavimətə, etibarlı və etibarlı yumşaq büzülmə membranına malikdir. Xarici qablaşdırmada və qida, kosmetika, hədiyyələr, dərman, dəftərxana ləvazimatı, oyuncaqlar, audio-vizual məhsullar, elektronika, plastik avadanlıqlar, gündəlik ehtiyaclar və s. Kimi müxtəlif sahələrdə kollektiv qablaşdırmada geniş istifadə olunur. tam avtomatik qablaşdırma maşınları.\nPolyolefin Pof Shrink Filmi, Polyolefin Pof Shrink Wrap, Büzməli Film Rulolarını daraltın, Shrink Film Pvc, Stretch Film Vs Shrink Wrap, Poliolefin büzülmə sarğı temperaturu,


Çap versiya > İcra başçısı Qazaxda şəhərin su-kanalizasiya xəttinin çəkilişləri başa çatan küçələrdə səliqə-sahman işlərinin aparılması barədə tapşırıq verib\nƏsas Səhifə > Manşet / Rəsmi > İcra başçısı Qazaxda şəhərin su-kanalizasiya xəttinin çəkilişləri başa çatan küçələrdə səliqə-sahman işlərinin aparılması barədə tapşırıq verib\nİcra başçısı Qazaxda şəhərin su-kanalizasiya xəttinin çəkilişləri başa çatan küçələrdə səliqə-sahman işlərinin aparılması barədə tapşırıq verib\nÖtən yazılarımızda məlumat verdiyimiz kimi, artıq bir neçə aydır ki, "Azərsu” Açıq Səhmdar Cəmiyyəti Qazax şəhərinin içməli su və kanalizasiya sistemlərinin yenidən qurulması layihəsinin icrasına başlayıb. Podratçı təşkilat əraziyə lazımi texnika və avadanlıqlar, mal-material ehtiyatları tədarük edərək küçələrdə su və kanalizasiya xətlərinin tikintisini paralel olaraq həyata keçirir.\nBu gün düşmənlə 168 km sərhəddi olan Qazax rayonunda uzun illərdən bəri mövcud olan rayonun su-kanalizasiya sisteminin yenidən qurulması ilə bağlı problemin ölkə başçısı İlham Əliyevin diqqət və qayğısı sayəsində öz müsbət həllini tapması sakinlər tərəfindən də böyük minnətdarlıq hissi ilə qarşılanır. Təqdirəlayiq hal isə odur ki, görülən işlərin keyfiyyətinə də hər zaman üstünlük verilir.\nBu gün isə Qazax Rayon İcra Hakimiyyətində şəhərin su-kanalizasiya sisteminin yenidən qurulması zamanı səliqə-sahmana diqqət yetirilməsi, vətəndaşların rahatlığının təmin olunması ilə bağlı iclas keçirilib.\nQazax Rayon İcra Hakimiyyətinin başçısı Rəcəb Babaşov şəhərin su-kanalizasiya sisteminin yenidən qurulmasına görə ölkə başçısı İlham Əliyevə rayon ictimaiyyəti, ağsaqqallar və ziyalılar adından bir daha öz dərin minnətdarlığını bildirib.\nSonra rayon rəhbəri Qazax şəhərində su-kanalizasiya sisteminin yenidən qurulması zamanı tikinti-quraşdırma işlərinin layihə üzrə düzgün aparılması, kommunikasiya xətlərinin təhlükəsizliyinin və qorunmasının təmin olunması, işlərin layihədə nəzərdə tutulmuş mərhələlərlə yerinə yetirilməsi, həmçinin işlərin keyfiyyətlə həyata keçirilməsindən söz açıb.\nİclasda iştirak edən Qazax rayonunun içməli su və kanalizasiya sistemlərinin yenidənqurulması və yol tikintisi layihələrinin ictimaiyyətlə əlaqələr şöbəsinin rəhbəri Şamil Allahverdiyev də görülən işlərdən danışıb. O, görülən bütün işlərin keyfiyyətinə böyük dəqiqliklə nəzarət olunduğunu vurğulayıb. Qeyd edib ki, yaradılmış komissiya üzvlərinin mütəmadi olaraq görülən işlərlə maraqlanması, öz təklif və tövsiyələrini vermələri bir daha onu sübut edir ki, rayonda su-kanalizasiya sisteminin çəkilişi bundan sonra layihədə nəzərdə tutulan formada həyata keçiriləcəkdir.\nDaha sonra icra başçısı tərəfindən su-kanalizasiya xəttinin çəkilişləri başa çatan küçələrdə səliqə-sahman işlərinin aparılması ilə bağlı aidiyyəti şəxslərə tapşırıqlar verilib.\nMəlumat üçün qeyd edək ki, layihənin sifarişçisi "Azərsu” ASC, maliyyə mənbəyi Azərbaycan hökuməti və İslam İnkişaf Bankı, podratçı "Akkord Sənaye Tikinti İnvestisiya Korporasiyası” ASC, məsləhətçi şirkət isə "Gentek” Consult şirkətidir. İki il müddətində davam edəcək layihədə şəhərin su-kanalizasiya sisteminin yenidən qurulması üçün bütün lazımi tədbirlər görülür. Həmçinin, şəhərin su təchizatı və kanalizasiya sisteminin çəkilişi paralel olaraq aparılır. Əsasən 3 mərhələdə həyata keçiriləcək layihənin 2020-ci ilin sonlarına kimi başa çatdırılması nəzərdə tutulub.


"Anadolu Efes" uğursuzluğa son qoydu\n09:52, 20 Oktyabr 2020\n14 Oktyabr, 14:15 Sosial mediada paylaşın:\nBasketbolçuların Avroliqa yarışında 3-cü tur 3 oyunla start verilib. Mövsümə əla başlayan “Jalgiris” itkisiz irəliləyir. Ilk 2 turda qalib “Valensiya” uduzub. “Anadolu Efes” isə uğursuzluğa son qoyub.\n“Jalgiris” Serbiyada Srvena Zvezda ilə üz-üzə gəlib. Ilk 2 turda qalib gələn Litva təmsilçisi bu dəfə də azarkeşlərini sevindirib 75:69. Görüşün ən məhsuldar basketbolçusu meydan sahiblərinin üzvü Cordan Loyd olub. O, 19 xalla yadda qalıb.\nIlk 2 turda qalib gələn “Valensiya” basketbolçuları isə doğma meydanda Barselona təmsilçiləri ilə bacarmayıblar. Rolands Şmits-in 15 xal və 7 riabundla diqqət çəkdiyi görüşdə “Barselona” qalib gəlib 71:66.\n“Anadolu Efes” isə nəhayət uğursuzluğa son qoyub. Türkiyə klubu Almaniyada “Alba Berlin”i məğlub etməklə ilk qələbəsini qazanıb 93:72. Qonaaqların heyətində Tibo Plyays 23 xalla nəinki oyunun, həm də günü ən məhsulıdar basketbolçusu olub.\nKoronaviurs pandemiyası bu il bütün idman yarışlarına olduğu kimi, basketbol liqalarına da ciddi təsir göstərdi. Bu mənada MBA-nı xüsusi fərqləndirə bilərik. Dünyanın ən nüfuzlu ba...\n"Hyuston Rokets"də növbəti istefa\nMBA-da başa çatan mövsümün ən uğursuz komandalarından biri də “Hyuston Rokets”dir. Ceyms Hardenin ətrafında komanda quran, ötən yay “Oklahoma Siti Tander”dən Rassell Uestbruku gəti...\n"Jalgiris" liderliyini davam etdirir\nBasketbolçuların Avroliqa yarışında 4-cü tur başlanıb İlk 3 oyunda qalib gələn “Jalqiris” bu dəfə “Anadolu Efes”i qəbul edib. Kaunasda keçirilən görüşə litvalılar daha yaxşı başlay...


2 fevral - Gənclər Günü münasibətilə Media Mərkəzində "SOS Uşaq Kəndləri-Azərbaycan" Assosiasiyası "Gələcək bizimdir" adlı tədbir keçirmişdir.\nTədbirdə çıxış edən assosiasiyanın milli direktoru Gülarə Hümbətova bildirmişdir ki, biz valideyn himayəsindən məhrum olmuş uşaqların irqindən, milliyyətindən və dinindən asılı olmayaraq qayğısına qalır, onların isti ailə mühitində böyümələrini təmin edirik. Bizim əsas məqsədimiz həmin uşaqları müstəqil həyata hazırlamaqdır.\nGənclərin hərtərəfli inkişafından, onlara göstərilən diqqət və qayğıdan danışan natiq vurğulamışdır ki, burada yaşayan gənclərin işlə təminatı daim diqqət mərkəzindədir. Bu istiqamətdə bir çox mühüm layihələr həyata keçirilir, yaxın vaxtlarda onların yaşayış şəraitini təmin edəcək "Gənclər evi"nin açılışı nəzərdə tutulur.\nTədbirdə SOS Uşaq Kəndlərinin "Gənclər evi"ndən, "Ailələrə dəstək" sosial layihəsindən və 257 nömrəli məktəbdə təhsil alan bir qrup gəncin "Gələcək bizik" şüarı altında çəkdikləri qısa videoçarxlardan danışılmışdır.\nMərasimdə gənclər tərəfindən çəkilmiş 4 qısa videoçarx nümayiş etdirilmiş, bu görüntülərdə gənclərin sosial problemləri və onların həlli yolları göstərilmişdir.\nSonda "Gələcək bizik" layihəsində fəal iştirak edən bir qrup fəal gəncə diplom və Fəxri fərman təqdim edilmişdir.


Azerbaycanlı aparıcı ana oldu - Azadliq Xeber\nAzerbaycanlı aparıcı ana oldu\n28.07.2015 / 15:17 xeber –\nAzərbaycanlı aparıcı Günel Hümbətova ana olub. Lent.az-ın məlumatına görə, bu barədə aparıcının bacısı, müğənni Mehin Hümbətova sosial şəbəkədəki səhifəsində yazıb: “Mən xala oldum. Allaha çox şükür. Günel və Firuz sizi təbrik edirəm”.\nOnu da əlavə edək ki, aparıcı qızı olub.\nQeyd edək ki, G.Hümbətova Las-Veqasda Firuz Soliyev adlı şəxslə ailə qurub.